title: Kaappari

text: Kaapparin ja merirosvon välinen raja oli usein häilyvä. Monet kuuluisat merirosvot, kuten esimerkiksi kapteeni Kidd, olivat entisiä kaappareita. Kaappaustoiminta sodankäynnin yhteydessä kiellettiin Pariisin rauhansopimuksessa 1856.


title: Kaappari

text: Myös Ruotsin kruunu jakoi kaapparikirjoja. Tunnetuin ruotsalainen kaappari lienee göteborgilainen Lars Gathenhielm eli ”Gatanin Lasse”, joka rikastui kaappauksilla suuren Pohjan sodan aikoihin.


title: Kaappari

text: Perinteisiä kaapparilaivoja nähtiin usein vielä Napoleonin sotien yhteydessä. Niiden jälkeen Euroopassa vallitsi pitkä suhteellisen rauhallinen kausi, jonka aikana sotalaivastot muuttuivat olennaisesti muun muassa höyrykoneiden käyttööntulon myötä. Tästä syystä kaappareita ei enää tarvittu esimerkiksi Krimin sodassa.


title: Kaappari

text: Yhdysvallat jakoi kaapparikirjeitä itsenäisyyssodassaan ja vuoden 1812 sodassa Britanniaa vastaan. Hyvien kokemusten johdosta ja varsinaisten merivoimiensa pienuuden takia Yhdysvallat ei vuonna 1856 allekirjoittanut kaapparitoiminnan kieltävää Pariisin julistusta. Yhdysvaltain sisällissodassa Etelävaltiot ottivat kaapparilaivoja palvelukseensa. Viimeisenä niistä antautui kommodori James Waddellin komentama fregatti "Shenandoah". Alus jatkoi sotaa melkein puoli vuotta etelävaltioiden kukistumisen jälkeen ja antautui lopulta pakkotilanteessa Englannissa linjalaiva "Donegalille", koska Yhdysvalloissa olisi odottanut armotta tuomio merirosvoudesta.


title: Kaappari

text: Tietynlaisena kaappareiden perillisinä voidaan nähdä apuristeilijät. Apuristeilijät ovat kauppalaivoja, jotka varustetaan sodan tullen sotalaivoiksi asentamalla niihin tykistöä, miinakiskot, torpedoputkia ja niin edelleen. Apuristeilijät toimivat risteilijöiden tapaan valtamerillä hyökäten vihollisen kauppalaivoja ja kuljetusaluksia vastaan sekä suojaamalla omia saattueita. Apuristeilijöiden miehistö ja päällystö kuitenkin yleensä koostuu merisotilaista siviilien sijaan. Ensimmäisen kerran apuristeilijöitä sanan varsinaisessa merkityksessä käytettiin Yhdysvaltain sisällissodassa, ja molemmissa maailmansodassa varsinkin saksalaiset apuristeilijät ("Hilfskreuzer") tulivat kuuluisiksi.


title: Talo

text: Talo on asumiseen, toimisto-, liike- tai muuhun vastaavaan käyttöön tarkoitettu rakennus.


title: Talo

text: Talon alkuperäinen tarkoitus oli suojella ihmistä säältä (kuten sateelta, tuulelta, auringonpaisteelta ja pakkaselta) sekä villipedoilta. Nykyään lähes kaikki teollisuusmaiden asukkaat asuvat taloissa.


title: Talo

text: Suomessa vakituisena asuntona käytettävät "asuintalot" jaetaan "pientaloihin" ja "kerrostaloihin".


title: Talo

text: Pientalossa voi olla 1–3 kerrosta, mutta eri asunnot eivät sijaitse päällekkäin. Pientaloja ovat


title: Talo

text: Kerrostalossa asunnot sijaitsevat päällekkäin ja usein myös vierekkäin. "Pistetalo" on kerrostalo, jossa asunnot sijaitsevat yhden porrashuoneen ympärillä. "Lamellitaloksi" kutsutaan pitkänmuotoista kerrostaloa, jossa portaan viereiset asunnot muodostavat yhden lamellin, ja näitä lamelleja on sijoitettu riviin. Kerrostaloa voidaan korkeuden perusteella nimittää myös "pienkerrostaloksi", "tornitaloksi" tai "pilvenpiirtäjäksi".


title: Talo

text: Kaavoituksessa käytetään tarkkoja termejä, kuten esimerkiksi "asuinpientalojen korttelialue" tai "rivitalojen ja muiden kytkettyjen asuinrakennusten korttelialue". Samaten kerrosluvusta käytetään erityisiä merkintöjä, esimerkiksi I, I½, ½II, VIII.


title: Talo

text: Taloista käytetään usein myös valmistusaineen mukaisia nimityksiä: betonitalo, hirsitalo, kivitalo, savitalo ja tiilitalo. Nimitys voi perustua myös rakennustapaan: elementtitalo, harkkotalo.


title: Talo

text:
Antiikin roomassa halutuin rakennusyyppi oli sisäpihaa ympäröivä yksikerroksinen talo. Sama rakennusmalli levisi Välimerelle, Espanjalaisten mukana Latinalaiseen Amerikkaan, ja sitä tavattiin myös Kiinassa ennen kommunistiaikaa.
Maaseudulla ja varhaisissa kaupungeissa talossa tehtiin töitä ja asuttiin, ja samassa talossa asui ydinperheen lisäksi laajemmin sukulaisia ja palveluskuntaa. Alankomaissa 1600-luvulla kehitys johti kodin ja työpaikan eriytymiseen, ja vähitellen ydinperheen kaupunkitaloihin, ja nämä reunustivat vieri vieressä kaupunkien katuja. Sama rakennustyyli levisi myös Britanniaan.


title: Talo

text: Perustus on talon maata vasten tuleva osa. Perustuksia on olemassa monenlaisia, oikea laji valitaan lähinnä maapohjan kantavuuden ja routivuuden perusteella.


title: Talo

text: Seinä on tilaa jakava ja usein myös kantavana rakenteena toimiva pystysuora rakenneosa. Myös avattavia väliseiniä on olemassa. Väliseiniä voidaan sekä rakentaa lisää tai purkaa yleensä melko vapaasti. Kantavan seinä purkamiseen tarvitaan lupa. Rakennetta pitää yleensä jäykistää ainakin kattopalkilla, joskus myös pylväillä.


title: Talo

text: Katto suojaa tilaa päältä päin. Rakennustekniikassa katto jaotellaan eri osiin: vesikate, vesikattorakenteet, yläpohja, sisäkattorakenteet ja sisäkattopinnat.


title: Talo

text: Talonrakennus alkaa suunnittelusta ja lupien hakemisesta. Sen jälkeen rakennuspaikka raivataan ja sinne vedetään tarvittava infrastruktuuri kuten sähköt ja vesi. Talo itse voidaan rakentaa joko talopakettina tai pitkästä tavarasta.


title: Talo

text: Erotuksena muunlaisista asumuksista kuten kodasta tai majasta, talo on tarkoittanut suoraseinäistä jykevämpää rakennusta, jonka seinät ovat yleensä hirsiset. Talo on saanut nimensä "talaasta", eräisiin muinaisiin taloihin kuuluneesta pylväiden päässä olevasta lavasta, jolla on esimerkiksi kuivattu heinää.


title: Talo

text: Vanhimmat rakennukset olivat ilmeisesti kotia. Kuitenkin jo kivikaudella Suomessa on tehty myös isokokoisia rakennuksia hirsisalvostekniikan avulla. Seinät oli osittain tuettu maa-aineksella, tai osittain kaivettu maan sisään. Talot olivat jopa kymmeniä metrejä pitkiä, rivitalomaisia usean perheen tai yhden sukuklaanin asumuksia. Hirsisalvostekniikan perinne on väliin ilmeisesti kuitenkin katkennut, jonka vuoksi siirryttiin käyttämään kotaa, ja myös uutta tulokasta "majaa". Uudelleen hirsitalot tulivat käyttöön metallikausilla. Talon uuden tulemisen jälkeen majaa on käytetty enää tilapäisasumuksena, ja kotaa puolestaan keittopaikkana, jossa on tehty ruokaa erityisesti kesällä.


title: Talo

text: Talot olivat pitkään maalattiaisia. Seinät ovat voineet olla esim. hirttä, lautaa, turvetta tai savea. Vanhimmissa taloissa on ollut joko nuotiopaikka keskellä lattiaa, tai ruoka on valmistettu erillisessä keittokodassa. Uunit ja savupiiput yleistyivät vasta keskiajalla.


title: Talo

text: Talo-sanan käyttö on jossain vaiheessa laajentunut tarkoittamaan kokonaista maatilaa kaikkine rakennuksineen, tai talonomistajan omistamaa kaikkea maa-alaa. Termi talollinen kuvastaa maatilan omistusta, ei asumuksen tyyppiä. Torpparin taloa kutsutaan "torpaksi", sillä termi kertoo henkilön asuvan vuokramaalla. Mäkitupalaisen talo on "mäkitupa", vaikkei se välttämättä mitenkään eronnut vaatimattoman talollisen asumuksesta, talosta.


title: Talo

text: Asuinrakennus-merkityksen ohella talo-sanaa käytetään useassa muussa merkityksessä:


title: Talo

text: 1) Yleensä rakennusta tarkoittava talo-sana on usein yhdyssanan osana:


title: Talo

text: 2) Taloksi kutsutaan maatilaa rakennuksineen ja asuinrakennusta talousrakennuksineen; puhutaan esimerkiksi talonväestä.


title: Talo

text: 3) Sanonnoissa ”pitää talon puolta” ja ”opettaa talon tavoille” talo tarkoittaa rakennuksessa tai työpaikassa toimivaa yhteisöä tai yritystä.


title: Talo

text: 4) Taloksi kutsutaan myös talon muotoisia esineitä


title: Islamabad

text: Islamabad (, merkitys: “Islamin kaupunki”) on Pakistanin pääkaupunki. Se sijaitsee Potoharin tasangolla, Margallakukkuloiden juurella Punjabin ja Luoteismaakunnan rajalla. Pääkaupunkialue muodostaa oman hallintoalueen Islamabad Capital Territoryn (ITC) eikä se kuulu hallinnollisesti mihinkään maakuntaan. Nopeasti kasvavan kaupungin asukasluku on noin 1,15 miljoonaa (2011).


title: Islamabad

text: Shakar Parianin kukkulalta aukeaa näköala yli Islamabadin ja Rawal-tekojärven. Siellä on myös Lok Virsan kansanperinnemuseo (National Institute of Folk & Traditional Heritage), jossa esitellään Pakistanin käsityöperinnettä ja maan eri heimojen elämää ja tapoja. Margallakukkuloilla sijaitsevat Daman-e-Kohin ja Pir Sohawan näköalapaikat ravintoloineen. Daman-e-Koh sijaitsee tuhannen metrin korkeudessa, ja Margallan korkein kohta on 1600 metrissä. Himalaja-vuoriston katsotaan alkavan näistä kukkuloista.


title: Islamabad

text: Islamabad on maanjäristysaluetta. Huomattava järistys sattui 8. lokakuuta 2005, jolloin kaupunkia vavisuttaneen järistyksen voimakkuus oli M 7,6. Monet kaupungin rakennukset vaurioituvat, ja muutama tuhoutui täysin. Järistyksen keskus oli kuitenkin 80 km:n päässä Pakistanin hallinoimassa Kashmirissa, jossa tuho oli mittavaa.


title: Islamabad

text: Islamabad sijaitsee lauhkealla vyöhykkeellä noin 500 metrin korkeudella merenpinnasta. Kesä-heinäkuussa päivälämpötilat nousevat usein yli 40 asteen ja vuorokauden keskilämpötilakin nousee yli 30 °C. Joulu-tammikuun keskilämpötila on noin 10 °C. Yöllä on tuolloin keskimäärin pari lämpöastetta, mutta mittari saattaa painua myös muutaman asteen pakkasen puolelle. Aurinkoisina päivinä on talvellakin melko lämmintä.


title: Islamabad

text: Puolet vuotuisesta sademäärästä saadaan yleensä monsuunisateina heinä-elokuussa. Molempina kuukausina sataa tuolloin keskimäärin noin 250 mm. Kuivimpia kuukausia ovat loka- ja marraskuu, jolloin vettä sataa vain 10–20 mm. Islamabadissa ei sada lunta, mutta rajut raekuurot ovat yleisiä. Lunta tulee sen sijaan viereisillä Margallakukkuloilla, ja pitempiaikainen, jopa toista metriä paksu lumipeite tulee Murreenkukkuloille noin tunnin ajomatkan päässä Islamabadista.


title: Islamabad

text: Ilmanlaatu on pysynyt hyvänä, sillä Islamabadissa ei ole raskasta teollisuutta, tasangolla pääsevät tuulet puhaltamaan ja ympärillä ovat metsäiset vuoret. Kun tuuli puhaltaa Rawalpindista päin, saastepilvi ulottuu kuitenkin Islamabadiin asti, ja saastumista lisää myös nopeasti kasvava liikenne.


title: Islamabad

text: Islamabad on rakennettu historialliselle kulttuurialueelle, lähelle Indusvirtaa, Kabulista Lahoren kautta Delhiin johtavan vanhan Grand Trunk Road -tien varrelle. Itse kaupungin alle on kuitenkin jäänyt vain alkeellisia pikkukyliä eikä Islamabadissa näin ollen ole lainkaan vanhoja rakennuksia.


title: Islamabad

text:
Ehkä tärkein Islamabadin arkkitehtonisista nähtävyyksistä on Saudi-Arabian kuningas Faisalin lahjoittama moskeija Shah Faisal Masjid. Se on rakennettu valkoisesta marmorista muistuttamaan kahdeksankulmaista beduiinitelttaa ja on kooltaan yksi maailman suurimmista moskeijoista. Moskeijan sijainti avaralla paikalla Margallakukkuloiden juurella korostaa vaikutelmaa.Itse moskeijan korkeus on 40 metriä, ja sen neljä minareettia kohoavat 90 metrin korkeuteen. Pääsaliin mahtuu 10 000 rukoilijaa ja pihalle vielä 64 000. Kompleksiin kuuluu lisäksi kirjasto ja pihan alle sijoittuvia Islamilaisen yliopiston tiloja.
Hallinnollisella sektorilla on useita monumentaalirakennuksia. Pääministerin sihteeristön suunnittelija on hakenut innoituksensa paikallisesta perinteestä. Vieressä samaisella Constitution Avenuella kohoava korkeimman oikeuden rakennus on japanilaisen arkkitehtitoimiston suunnittelema huippumoderni luomus. Presidentin palatsi "Aiwan-e-Sadr" ja Louis Kahnin suunnittelema parlamenttirakennus puolestaan ovat arkkitehtuuriltaan yksinkertaisia, suorastaan vaatimattoman näköisiä rakennuksia.


title: Islamabad

text: Blue Arean pilvenpiirtäjiä on esimerkiksi Saudi-Pak Tower, jossa islamilainen ja moderni arkkitehtuuri yhdistyvät tyylikkäästi. Rakennuksessa on muun muassa useiden YK-järjestöjen toimistot. F-8 sektoriin Blue Arealle on rakenteilla uusi maamerkki, Centaurus-kompleksi, johon tulee muun muassa 37-kerroksinen 7 tähden hotelli, viisikerroksinen kauppakeskus,loistoasuntoja ja toimistoja. Rakennuksen on tarkoitus valmistua vuonna 2010. Toistaiseksi paikalla on vain jättimäinen kuoppa.


title: Islamabad

text: Islamabadin nähtävyyksiin luetaan myös muinaisen Gandhara-kulttuurin keskuspaikka ja arkeologisista kaivauksistaan tunnettu Taxila, joka sijaitsee 35 km Islamabadista pohjoiseen. Gandharakulttuuri alkoi viidennellä vuosisadalla eaa. ja kehittyi korkealle tasolle. Buddhalaisuus kukoisti siellä tuhannen vuoden ajan ennen islamin tuloa 700-luvulla jaa. Taxilan museossa on nähtävillä muun muassa Buddhan patsaita tuolta ajalta, ja ympäristössä on kaivettu esiin kaupunkien pohjia, luostarinraunioita ja lukuisia stupia.


title: Islamabad

text: Kaupunki on jaettu kahdeksaan vyöhykkeeseen. Ne puolestaan jakautuvat sektoreiksi, jotka ovat muodoltaan useimmiten neliömäisiä ja noin 2 km² kokoisia. Kukin sektori jakautuu lisäksi neljään alasektoriin. Kaupungissa on helppo suunnistaa, sillä sektorit on nimetty kirjain-numeroyhdistelmällä ja kadut risteävät suorakulmaisesti. Kussakin sektorissa on oma ostoskeskus ja isohko viheralue pelikenttineen ja muine harrastusmahdollisuuksineen. Sektorien sisällä kadut on numeroitu, mutta niiden välisillä valtakaduilla on nimet.


title: Islamabad

text: Sektorit A-C ovat rakentamattomia. Valtion kiinteistövirasto aloitti maanhankinnan C-sektorilla vuonna 2013.


title: Islamabad

text: D-sektorin alueista D-12:n suunnittelu alkoi vuonna 1990. Rakentamissopimus tehtiin vuonna 2005. Vuonna 2013 oli valmiina vasta 68 % alueesta.


title: Islamabad

text: E-sektort on numeroitu E-7:stä E-17:ään. Niissä asuu paljon diplomaatteja ja muita ulkomaalaisia.


title: Islamabad

text: F-sektoreita on F-5:stä F-12:een. Sektori F-9 on kokonaan varattu Fatima Jinnah -puistolle, muutoin F-sektoreissa on enimmäkseen asuintaloja, teknologia-yrityksiä ja laadukkaita kauppakeskuksia. Sektorissa F-3 sijaitsee viiden tähden Marriott-hotelli. Myös G-sektoreita on valmiina G-5:stä G-12:een. Lisää on tulossa. Sektorissa G-5 sijaitsevat suuri kongressikeskus Convention Center, Serena-hotelli, joka on toinen kaupungin kahdesta viiden tähden hotellista, ja lähetystöalue. Levottomuuksistaan kuuluisa Punainen moskeija ("Lal Masjid") sijaitsee sektorissa G-6.


title: Islamabad

text: H-sektoreissa on enimmäkseen erilaisia korkeakouluja ja muita opinahjoja sekä sairaaloita ja terveyspalveluita tarjoavia laitoksia. Useimmat I-sektorit varattu teollisuudelle. Toistaiseksi I-sektori on suurimmalta osin rakentamaton.


title: Islamabad

text: Tyypillinen islamabadilainen osoite on esimerkiksi tällainen: 23, Street 3, G-10/2, mikä tarkoittaa että osoite sijaitsee sektorin G 10 alasektorissa 2, kolmoskadun numerossa 23.


title: Islamabad

text: Sektoriruudukon halkaisee näyttävästi pitkä ja leveä korkeiden toimisto- ja liikerakennusten reunustama Khyaban-e-Quaid-e-Azam eli Jinnah Avenue, joka tunnetaan paremmin nimellä "Blue Area" (suom. 'Sininen alue'). Nimi johtuu siitä, että alue oli piirretty alkuperäiseen kaupunkisuunnitelmaan sinisellä värillä. Valtaväylä johtaa näyttävästi suoraan kohti hallinnollisella alueella sijaitsevaa presidentin palatsia.


title: Islamabad

text: Islamabadin historia on lyhyt. Pakistanin itsenäistyttyä 1947 sen pääkaupungiksi tuli aluksi Karachi, joka on maan suurin kaupunki ja sen liike-elämän keskus. Pääkaupunki haluttiin kuitenkin keskemmälle maata ja lähemmäs Keski-Aasian perinteisiä muslimialueita. Uuden, varta vasten hallintokaupungiksi rakennettavan pääkaupungin paikka valittiin vuonna 1958 kenraali Auyb Khanin valtakaudella. Suunnittelutyö annettiin kreikkalaiselle Constantinos A. Doxiadisin arkkitehtitoimistolle, joka laati kaupungille ruutukaavaan perustuvan asemakaavan. Kantavana ideana oli tehdä uudesta pääkaupungista puutarhakaupunki, jossa olisi laajoja viheralueita ja puistokatuja. Asuintalot olisivat lähinnä pientaloja, ja korkeat rakennukset, jotka olisivat lähinnä toimistorakennuksia, keskitettäisiin Khyaban-e-Quaid-e-Azamin valtaväylän varrelle. Margallakukkulat olisivat luonnosuojelualuetta. Tulevia liikenneruuhkia torjuttaisisiin ennakolta rakentamalla valtaväylät leveiksi ja sijoittamalla eri toiminnot omille alueilleen. Kaupunki jaettiin kahdeksaan vyöhykkeeseen. Islamabadia alettiin rakentaa 1960-luvulla, ja virallisesti sitä tuli pääkaupunki vuonna 1967. Väliaikaisena pääkaupunkina toimi Rawalpindi, joka alkuperäisen suunnitelman mukaan piti liitettämän Islamabadiin. Liittämisestä kuitenkin luovuttiin.


title: Islamabad

text: Islamabadin rakennustyö jatkuu yhä, pitkälti alkuperäisen suunnitelman puitteissa. Kasvuvauhdin kiihtyessä on asemakaavaan kuitenkin jouduttu tekemään muutoksia ja viheralueet ovat kutistuneet. Alun perin Islamabad sijaitsi noin viidentoista kilometrin päässä 1 400 000 asukkaan ikivanhasta Rawalpindin kaupungista, mutta vähitellen Islamabadin rakennustyön edistyessä kaupungit tulevat yhtymään, vaikka pysyisivätkin hallinnollisesti erillään. Rawalpindiä ja Islambadia kutsutaankin usein kaksoiskaupungeiksi.


title: Islamabad

text: Islamabad Capital Territory (ICT) on perustuslain mukaan suoraan valtionhallinnon alainen samaan tapaan kuin maan neljä maakuntaa Punjab, Sindh, Balochistan ja Luoteinen rajamaakunta. Presidentin edustajana valtaa käyttää hallintovirkamies, jonka titteli on Chief Commissioner.


title: Islamabad

text: Islamabadin kunnallinen toimielin on Capital Development Authority (CDA). Se on perustettu kesäkuussa 1960. Sen hallitukseen kuuluu nykyään puheenjohtaja ja neljä jäsentä. Jokaisella jäsenellä on vastuullaan useita eri direktoraatteja. CDA:n vastuualueisiin kuuluvat muun muassa rakentaminen, ympäristöasiat, yleinen turvallisuus, katujen ja teiden ylläpito, jätehuolto ja kaupungin laajentumis- ja kehittämissuunnitelmien laatiminen.


title: Islamabad

text: Islamabadin väestö kasvaa nopeasti: vuoden 2011 väestönlaskennassa kaupungissa oli 1,15 miljoonaa asukasta, mikä tarkoittaa 40 % kasvua vuodesta 1998.


title: Islamabad

text: Islamabadin väestö muodostui alun perin lähes kokonaan muualta Pakistanista muuttaneista hallintovirkamiehistä perheineen. Nykyään kaupungissa asuu myös enenevässä määrin liikemiehiä. Rawalpindista ja Punjabin maaseudulta kaupunkiin on muuttanut punjabilaisia, ja pakolaisina on tullut enemmän tai vähemmän pysyvästi suurehko määrä afgaaneja. Ulkomaalaiset diplomaatit, liikemiehet ja kansainvälisissä järjestöissä työskentelevät henkilöt muodostavat merkittävän osan kaupungin asujaimistosta. Virallisia kieliä ovat urdu ja englanti. Monen islamabadilaisen varsinainen äidinkieli on pandžabi tai paštu.


title: Islamabad

text: Pakistan on islamilainen maa, ja Islamabadinkin väestöstä 97 % on muslimeita. Kristittyjä, hinduja ja muita on yhteensä 3 %.


title: Islamabad

text: Väestönkehitys:


title: Philippe Verdelot

text: Philippe Verdelot (noin 1475 – ennen 1552) oli ranskalainen säveltäjä, joka vietti suurimman osan elämästään Italiassa.


title: Philippe Verdelot

text: Verdelotin elämästä ei ole kovin paljoa tietoa. Vuosina 1523–1525 hän toimi Firenzessä "maestro di cappellana". Lisäksi hän luultavasti toimi eräässä paikallisessa katedraalissa vuosina 1523–1527. Ei ole varmoja todisteita siitä, että Verdelot olisi ollut elossa vielä vuoden 1530 jälkeen. Joidenkin lähteiden mukaan hän olisi kuitenkin elänyt 1530-luvulla Venetsiassa.


title: Philippe Verdelot

text: Verdelot tunnetaan lähinnä madrigaalien säveltäjänä. Hän sävelsi silti myös motetteja sekä messuja.


title: Krishna

text:
Krishna (devanagari: कृष्ण, IAST: "") on hindulaisuudessa yksi tunnetuimmista jumaluuksista, Vishnun kahdeksas inkarnaatio eli avataara.
Sanskritinkielinen nimi tarkoittaa kirjaimellisesti käännettynä ”mustaa”, ”tummaa” tai ”tummansinistä”, viitaten Krishnan ihonväriin. Nimen on tulkittu myös tarkoittavan ”kaikkia viehättävää” (krish - karshana) ja ”henkistä autuutta” (na - ananda) tavujen juurimerkityksiä tulkiten.


title: Krishna

text: Eri hindulaisuuden perinteet tulkitsevat Krishnan jumaluutta eri tavoin. Jotkut ajattelevat, yleisesti sanakirjoissa toistetun tarinan mukaisesti, tämän olevan Vishnun kahdeksas avataara. Toiset taas ajattelevat Krishnan olevan alkuperäinen jumaluus, jonka ilmentymiä Vishnun eri muodot ovat. Nämä jälkimmäisen suuntauksen edustajat ajattelevat myös Krishnan asuvan omalla henkisellä planeetallaan, Golokassa, kaikkien henkisen taivaan Vaikuntha-asuinsiojen ylimmässä sfäärissä.


title: Krishna

text: Yleisimmin Krishna kuvataan ajaltaan Vrajan seudulla, viehättävänä nuorukaisena. Hänen ihonsa hohdetta verrataan tummaan monsuunipilveen. Hänen laineilevat, tumman kiiltävät hiuksensa valuvat pitkin hänen olkapäitään. Krishnan huulet muistuttavat granaattiomenan kukkia, hänen silmänsä lootuksen terälehtiä. Korvissaan tällä on Makara-hain, lemmenjumalan symbolin, muotoiset korvakorut. Yleisimmin Krishna kuvataan pukeutuneena hohtavan keltaiseen dhoti-vaatteeseen ja samanväriseen ylle kietaistavaan shaaliin. Krishnan hiukset on usein koristeltu erilaisin tuoksuvin metsäkukin, kukkaseppeleen koristaessa hänen rintaansa. Hänen alituinen kumppaninsa, lumoava huilu, on mukana tämän vyölle kietaistuna.


title: Krishna

text: Krishna, jonka elämän perimätieto ajoittaa ajalle noin 3000 eaa., ilmestyi Mathuran kaupungissa pohjois-Intiassa Vasudevan ja Devakin poikana näiden ollessa teljettyinä Kamsan, alueen hirmuvaltiaan, vankityrmässä. Krishnan kerrotaan ensin ilmestyneen heille nelikätisessä Vishnu-muodossaan, sitten omaksuen lapsen hahmon hyväksyen nämä vanhemmikseen. Kuningas Kamsa oli teljennyt Vaasudevan ja Devakin vankityrmään peläten näiden yhdeksännen lapsen, jonka oli ennustettu tämä tappavan, syntymää.


title: Krishna

text: Krishnan henkisen mahdin voimasta kaikki vankilan vahdit nukahtivat tämän ilmestyessä. Vasudeva, haluten säästää pienokaisen elämän, vei Krishnan Gokulaan ystävänsä Nandan luo. Nandan vaimo, Yashoda, oli juuri synnyttänyt tyttölapsen - Krishnan henkisen mahdin ilmentymän, Yoga-mayan - ja synnytyksestä voipuneena nukahtanut vuoteeseensa. Vasudeva vaihtoi Krishnan tyttölapsen tilalle, palaten Mathuraan vankityrmäänsä. Kamsan kuullessa yhdeksännen lapsen syntymästä tämä ryntäsi tyrmään ja, tarttuen lasta jaloista, yritti surmata hänet kivilattiaan heittäen. Lapsi kuitenkin lensi ilmaan, omaksuen hirvittävän Durga-jumalattaren muodon, Kamsan typeryyttä moittien. Durga kertoi sen lapsen, joka hänet tulee surmaamaan, jo syntyneen toisaalla.


title: Krishna

text: Joidenkin kertomusten mukaan Mathurassa ilmestynyt Krishna oli alkuperäisen Vrajan Krishnan osittainen ilmentymä, joka sulautui tämän olemukseen Vasudevan saapuessa Vrajaan. Tässä muun muassa Vrindavanan Goswamien esittämässä versiossa Yashodan kerrotaan synnyttäneen kaksoset, joista toinen oli alkuperäinen Vrajan Krishna itse.


title: Krishna

text: Eliminoidakseen tulevan uhan, Kamsa lähetti Gokulaan, Krishnan lapsuusvuosien asuinpaikkaan, eri muotoja omaksuneita demoneja tätä tappamaan - menestyksettä. Näiden joukossa mainittavia olivat muun muassa lastenhoitajaksi pukeutunut, rintansa myrkyllä sivellyt Putana-noita, josta Krishna maidon lisäksi imikin eloilman ulos, ja pyörremyrskyn hahmossa tullut Trinavarta, joka nosti vauva-Krishnan taivaan ääriin, sieltä Krishnan alati lisääntyvän painon vuoksi alas romahtaen. Lapsuusvuotensa Krishna vietti vanhempiensa Nandan ja Yashodan huostassa näiden vanhempainrakkaudesta nauttien, usein erilaisia ilkitöitä ja kepposia tehden, kuten pienen pojan tapoihin kuuluu.


title: Krishna

text: Poikavuotensa Krishna vietti ystäviensä kanssa Vrajan niityillä telmien, lehmiä paimentaen ja huilua soitellen. Näinä vuosina hän kohtasi myös Yamuna-joen saastuttaneen Kaliya-käärmeen painiottelussa tämän kukistaen, sekä Dhenuka-aasidemonin kuperkeikkaa puun latvaan heittäen. Ystäviään suojellakseen Krishna nielaisi kerran kokonaisen metsäpalon. Tapasipa hän Brahmankin, Hindujen luojajumalan, joka luuli Krishnaa tavalliseksi pojaksi, mutta totesi lopulta nolona tämän olevan itseään huomattavasti voimallisempi. Tämän jakson kenties tunnetuin tapahtuma on Govardhan-kukkulan nostaminen. Keskeytettyään Indralle, taivaallisia planeettoja hallitsevalle jumaluudelle, suoritettavan uhrimenon, tämä lähetti tuhon sadepilvet ja myrskyt Vrajan kylän tuhotakseen. Kylän asukkaita, rakkaita ystäviään ja sukulaisiaan, suojellakseen Krishna piti Govardhan-kukkulaa yllä vasemman kätensä pikkusormella viikon päivät.


title: Krishna

text: Krishnan nuoruusvuodet kuluivat mukavasti Vrajan paimentyttöjen seurassa. Nämä, erityisesti Radha, viehättyivät tämän suloiseen huilunsoittoon, rientäen keskiyöllä metsään tätä tapaamaan. Heidän kanssaan Krishna esitti kenties kaikista leikeistään kuuluisimman, rakkauden täyttämän yöllisen rasa-tanssin. Näinä vuosina Krishna kohtasi myös härän muotoisen Arishta-demonin, hevosena ilmestyneen Keshi-demonin ja paimenpojaksi naamioituneen Vyoma-demonin.


title: Krishna

text: Pian kuitenkin, julman kohtalon myötä, Vrajaan saapui Akrura, Krishnan eno, joka oli tullut tätä noutamaan Mathuraan Kamsan käskystä. Velvollisuudentuntoisena Krishna sinne lähtikin veljensä Balaraman kanssa, Vasudevasta ja Devakista huolissaan. Saavuttuaan Mathuraan veljekset kohtasivat suuren areenan keskellä raivokkaan Kuvalayapida-elefantin sekä hurjat painijat Chanuran ja Mushtikan, nämä kaikki kukistaen ja sen jälkeen Kamsan surmaten. Tämän jälkeen hyveellinen Ugrasena, Kamsan isä ja tämän vallasta syöksemä aiempi hallitsija, palautettiin valtaan rauhan ja hyvinvoinnin palatessa seudulle.


title: Krishna

text: Kamsan kuoltua tämän appi, Jarasandha, hyökkäsi armeijansa kanssa Mathuran kaupunkiin vävynsä kuoleman kostaakseen. Krishnan johdolla Kamsan armeija kukistettiin kokonaista seitsemäntoista kertaa. Tämän jälkeen Krishna asettui rakennuttamaansa Dvarakan kaupunkiin Intian länsirannikolle, avioituen yhteensä 16108 kuningattaren kanssa, joista etummaisina Rukmini ja Satyabhama. Kerrotaan, että Krishnalla oli joka kuningattarelle oma palatsi, ja jumalaisen mahtinsa avulla tämä olikin jokaisen palatsissa yhtä aikaa.


title: Krishna

text: Mahabharata-teoksesta tunnetussa suuressa Kurukshetran taistelussa selviteltiin Pandava- ja Kaurava-perheiden välejä. Viisi Pandun poikaa, Arjuna, Yudhisthira, Bhima, Nakula ja Sahadeva, kaikki Krishnan läheisiä ystäviä Dwarakan kaupungissa, olivat taistelun pääosissa. Sodan alkua odoteltaessa Krishna puhui kuuluisan Bhagavad-gitan Arjunan epäröinnin hälventääkseen ja ihmiskuntaa opettaakseen.


title: Krishna

text: Tärkeitä henkilöitä, jotka osallistuvat Krishnan päivittäisiin toimiin Vrajassa:Tärkeitä Krishnan leikkien paikkoja Vrajassa:Parhaiten Krishna tunnetaan Bhagavad Gītasta, joka on osa Mahabharataa, Intian kirjallisen historian laajinta eeposta. Hindulaiset pitävät Bhagavad Gītaa Krishnan sanelemana. Vanhat Purana-historiikit, näistä erityisesti Srimad Bhagavatamina tunnettu Bhagavata-purana, kertovat lukuisia kertomuksia Krishnasta, usein omia nyanssejaan kertomuksiin lisäten. Myös Harivamsha on vanha, kuuluisa Krishnan tarinaa esittelevä eepos. Jayadevan kuuluisa Gita-govinda -runoelma kuvaa Radhan ja Krishnan rakkautta rasa-tanssin yhteydessä.


title: Krishna

text: Yleisesti tunnettujen teosten ohella kullakin Vaishnava-perinteellä on omat teoksensa, jotka ilmentävät näiden yksilöllistä lähestymistä Krishnaan. Esimerkkinä mainittakoon Nimbarka-perinteen Sanat-kumara-samhita sekä Gaudiya Vaishnavien Govinda-lilamrita, jotka molemmat keskittyvät Krishnan iäti toistuviin asta-kaliya-lilana tunnettuihin päivittäisiin leikkeihin.


title: Krishna

text: Vaishnavismissa eli Vishnulle omistautuneissa perinteissä erityisesti Krishnaan ovat keskittyneet Madhvan perinne, Vallabhan perinne, Nimbarkan perinne ja Sri Chaitanyan Gaudiya Vaishnava perinne. Näistä jälkimmäiset kaksi palvovat Krishnaa yhdessä Radhan kanssa, Vallabha keskittyy Krishnaan lapsena ja Madhva Krishnan majesteetilliseen hahmoon. Lisäksi on lukuisia pienempiä Krishnalle omistautuneita traditioita. Uushindulainen Krishna-liike on Krishna-traditioista länsimaissa tunnetuin.


title: Krishna

text: Palvonnan muotoja on monia. Yleisimmät metodit ovat Krishnasta kuuleminen, hänen nimiensä ja tekojensa ylistäminen ja niistä laulaminen, tämän meditointi ja tämän palvelus archa-vigrahan eli jumalhahmon muodossa temppeleissä ja alttareilla. Krishnan palvontaa kutsutaan bhaktiksi, tai antaumukseksi. Bhakti-rasamrita-sindhu -nimisessä teoksessaan Rupa Goswami on esitellyt 64 pääasiallista bhakti-palvonnan menetelmää.


title: Ц

text: Ц on kyrillinen kirjain. Se sisältyy abhaasin, altain, baškiirin, bulgarian, burjaatin, evenkin, hakassin, jakuutin, kalmukin, karakalpakin, kazakin, kumykin, makedonian, marin, mongolin, osseetin, ruteenin, serbian, tšuvassin, tuvan, ukrainan, uzbekin, valkovenäjän ja venäjän aakkosiin.


title: Ц

text: Ц ääntyy tavallisesti soinnittomana alveolaarisena affrikaattana /ʦ/, liudentuneena soinnittomana alveolaarisena affrikaattana /ʦʲ/ tai soinnittomana alveopalataalisena affrikaattana /ʨ/. Sen äännearvo on bulgariassa /ʦ/ tai /ʦʲ/, makedoniassa /ʦ/, marissa /ʦ/, serbiassa /ʦ/, ukrainassa /ʦ/ tai /ʦʲ/, valkovenäjässä /ʦ/ tai /ʨ/ ja venäjässä /ʦ/.


title: Ч

text: Ч on kyrillinen kirjain. Se sisältyy bulgarian, jakuutin, makedonian, marin, serbian, ukrainan, valkovenäjän ja venäjän aakkosiin.


title: Ч

text: Ч ääntyy tavallisesti joko soinnittomana palato-alveolaarisena affrikaattana /ʧ/, soinnittomana liudentuneena palatoalveolaarisena affrikaattana /tʲʆ/ tai soinnillisena palatoalveolaarisena affrikaattana /ʤ/. Sen äännearvo on bulgariassa /ʧ/, makedoniassa /ʧ/, marissa /ʧ/ tai äänteen /ɲ/ jälkeen /ʤ/, serbiassa /ʧ/, ukrainassa /ʧ/, valkovenäjässä /ʧ/ ja venäjässä /tʲʆ/.


title: Џ

text: Џ on kyrillinen kirjain. Se sisältyy makedonian ja serbian aakkosiin.


title: Џ

text: Џ on makedoniassa ja serbiassa soinnillisen palatoalveolaarisen affrikaatan /ʤ/ merkki. Bulgariassa, ukrainassa ja valkovenäjässä äännettä merkitään kirjainten д ja ж yhdistelmällä дж ja marissa kirjaimella ч, joka ääntyy soinnillisena liudentuneen alveolaarisen nasaalin /ɲ/ jälkeen. Venäjässä ei äännettä ole.


title: Ш

text: Ш on kyrillinen kirjain. Se sisältyy bulgarian, jakuutin, makedonian, marin, serbian, ukrainan, valkovenäjän ja venäjän aakkosiin. Jakuutin kielessä se tosin esiintyy vain venäjän kielestä lainatuissa sanoissa.


title: Ш

text: Ш ääntyy tavallisesti soinnittomana palato-alveolaarisena frikatiivina /ʃ/. Sen äännearvo on bulgariassa /ʃ/, makedoniassa /ʃ/, marissa /ʃ/, serbiassa /ʃ/, ukrainassa /ʃ/, valkovenäjässä /ʃ/ ja venäjässä /ʃ/.


title: Ъ

text: Ъ (ъ) on kyrillinen kirjain. Se kuuluu muun muassa bulgarian, marin ja venäjän aakkosiin. Sitä käytetään myös jakuutissa, mutta vain venäjän kielestä lainatuissa sanoissa. Bulgarian kielessä se on äänteen /ɤ̞/, /ə/ merkki, esimerkiksi sanassa "България" (Bulgaria). Venäjän kielessä sitä kutsutaan kovaksi merkiksi (, [ˈtʰvʲordɨi̯ ˈznak]), mutta siitä käytetään myös nimeä "jer".


title: Ъ

text: Alun perin Ъ merkitsi hyvin lyhyttä ja heikkoa, redusoitunutta pyöreää keskivokaalia. Se on toinen kahdesta heikosta vokaalista, joista slaavilaisessa filologiassa käytetään yhteisnimitystä jer.


title: Ъ

text: Nykyvenäjässä ъ-kirjaimesta käytetään nimitystä "kova merkki" ( "tvyordy znak"). Sillä ei itsessään ole äännearvoa, vaan se on pelkästään ortografinen merkki. Sitä käytetään erottamaan eräät konsonanttiin päättyvät prefiksit varsinaisesta sanavartalosta, joka alkaa iotoituneella vokaalilla. Sen vuoksi se esiintyy usein vokaalien "я", "е", "ё" ja "ю" edellä, jotka äännetään kuten "ja", "je", "jo" ja "ju" suomessa. Kova merkki osoittaa, että -äänne kuuluu ääntämykseen. Esimerkkejä ovat sanat


title: Ъ

text: Kirjain on siis eräänlainen poikkeuksellisen tavunrajan merkki. vallankumouksen jälkeen vuonna 1918 toteutetun oikeinkirjoitusuudistuksen jälkeen jäi harvinaiseksi ja esiintyy vain edellä mainituissa tapauksissa. Sen edellä oleva konsonantti lausutaan seuraavan iotaation vaikutuksesta usein liudentuneena. Tämän vuoksi 1900-luvulla on toisinaan ehdotettu kovan merkin poistamista kokonaan ja sen korvaamista pehmeällä merkillä ь, joka aina tarkoittaa konsonantin liudennusta. Koska liudennusta ъ:n edellä ei puheessa kuitenkaan aina tapahdu, tällaisia ehdotuksia ei ole toteutettu.


title: Ъ

text: Kova merkki ъ kirjoitetaan sekä omakielisten että lainattujen prefiksien jälkeen. Sitä käytetään toisinaan myös и:n ("i"), iotatoimattomien vokaalien ja jopa konsonanttien edellä translitteroitaessa muunkielisiä nimiä venäjän kieleen, ja tällöin sen yhtenä tehtävänä on osoittaa nimen ääntämykseen kuuluva, venäjän äännerakenteesta poikkeava tavuraja (esimerkiksi nimessä Чанъань, Chang'an). Sillä korvataan myös arabian ‘ayn (esimerkiksi nimessä Даръа, "Daraa", ), ja sillä merkitään khoisankielisissä nimissä esiintyvät naksausäänteet] (esimerkiksi Чъхоан, ǂHoan). Vastaavissa tapauksissa esimerkiksi englannin kielessä käytetään usein heittomerkkiä. Tämä käytäntö ei kuitenkaan ole täysin vakiintunut eikä sitä ole virallisesti vahvistettu.


title: Ъ

text: Ennen vuotta 1918 kova merkki kirjoitettiin yleensä sellaisten sanojen loppuun, jotka päättyvät liudentamattomaan konsonanttiin, mutta sillä ei ollut mitään vaikutusta ääntämykseen. Esimerkiksi kissaa tarkoittava sana kirjoitettiin silloin "котъ", mutta nykyisin "кот". Tämä "ъ":n vanha käyttötapa poistettiin bolševikkien vuonna 1918 toteuttamassa oikeinkirjoitusuudistuksessa. Koska uudistuksesta päättivät bolševikit pian valtaantulonsa jälkeen, se sai vahvasti poliittisen latauksen, mikä johti siihen, että monet kirjapainot Pietarissa kieltäytyivät noudattamasta uusia sääntäjä. Pakottaakseen kirjapainot mukautumaan Venäjän Itämeren laivaston "punaiset merisotilaat" takavarikoivat painolaatat, joissa esiintyi "loiskirjaimia", ja niiden painamiseen tarkoitetut kirjasimet. Niissä tapauksissa, joissa kova merkki kuului uuteenkin oikeinkirjoitukseen, kirjanpainajien oli turvauduttava sen sijasta heittomerkkiin, esimerkiksi:


title: Ъ

text: 1920-luvun alusta lähtien kova merkki vähitellen palautui käyttöön erotinmerkkinä. Heittomerkkiä käytettiin sen sijasta edelleen joissakin kirjoituskoneissa, joissa venäjän harvinaisimmaksi kirjaimeksi jäänyttä kovaa merkkiä ei ollut. Valkovenäjän ja ukrainan kieliin kovaa merkkiä ei koskaan palautettu, vaan sen sijasta käytetään edelleen heittomerkkiä.


title: Ъ

text: Lev Uspensky asettui populaaritieteellisessä teoksessaan Слово о словах ("Sana sanoista") voimakkaasti kannattamaan uudistusta. Hänen karkean laskelmansa mukaan sanojen lopussa olleet kovat merkit muodostivat ennen uudistusta jopa 3,5 prosenttia painetuissa teksteissä esiintyvistä kirjaimista, mikä merkitsi suurta paperin tuhlausta, ja näin ollen uudistuksesta puolsivat taloudellisetkin syyt.


title: Ъ

text: Venäläisemigranttien muihin maihin perustamat kirjapainot pitäytyivät jonkin aikaa vanhassa oikeinkirjoituksessa, mutta vähitellen nekin siirtyivät uuteen kirjoitustapaan. Toisaalta Neuvostoliitossakin Dahlin sanakirjan (Толко́вый слова́рь живо́го великору́сского языка́) painoksissa vuosilta 1935 ja 1955 noudatettiin yhä vanhaa oikeinkirjoitusta.


title: Ъ

text: Nykyisin kova merkki esiintyy yhä sanan lopussa joissakin venäläisissä tavaramerkeissä ja kaupallisissa nimissä. Esimerkiksi "Kommersant" ((Коммерсантъ) -lehden nimessä sitä käytetään korostamaan, että lehti jatkaa samannimisen, ennen vallankumousta ilmestyneen lehden perinteitä. Tällainen käyttö on usein epäjohdonmukaista ja tekstisuunnittelijat saattavat yksinkertaisesti lisätä kovan merkin konsonanttiin päättyvän sanan loppuun mutta jättää huomiotta muut ennen uudistusta voimassa olleet oikeinkirjoitussäännöt eivätkä esimerkiksi käytä venäjästä samassa yhteydessä kokonaan poistettua ѣ-kirjainta ja pisteellistä i:tä. Sitä käytetään joskus myös leikillisesti antamaan tekstille vanhahtava vaikutelma.


title: Ъ

text: Bulgariassa "er golyam" ( "ер голям" ) merkitsee pyöristymätöntä keski-takavokaalia ((IPA ). Se muistuttaa englannin kielessä esimerkiksi sanassa "but" () esiintyvää vokaalia tai romanian kielessä kirjaimella ă merkittyä vokaalia.


title: Ъ

text: Ennen vuotta 1945 tälle vokaalille oli kaksi kirjainta, "ъ" ja ѫ" ("iso yus"), joka alkujaan oli merkinnyt kielestä sittemmin hävinnyttä nasaalivokaalia. Lisäksi ääntymätön "ъ" esiintyi sanan loppukonsonantin jäljessä samaan tapaan kuin venäjässä. Vuoden 1945 uudistuksessa tämä sananloppuinen "ъ" poistettiin, ja samalla kirjain "ѫ" jäi kokonaan pois käytöstä ja korvattiin useimmissa tapauksissa "ъ":llä. Sanan lopussa "ѫ" korvattiin sekaannuksen välttämiseksi kuitenkin a:lla, joka painottomissa tavuissa ääntyi samoin kuin "ъ".


title: Ъ

text: Vaikka makedonian kieli on läheistä sukua bulgarialle, sen kirjoitusjärjestelmässä ъ ei esiinny. Kun makedonian nykyinen oikeinkirjoitusjärjestelmä vuosina 1944–1945 luotiin, ъ muodostui keskeiseksi kiistan aiheeksi. Ongelmana oli, että sitä vastaava vokaali esiintyi monissa makedonian murteissa mutta ei niissä maan keski- ja länsiosissa puhutuissa murteissa, joiden pohjalta makedonian kirjakieli kehitettiin.


title: Ъ

text: Yksi makedonian aakkoston ja oikeinkirjoituksen laatineen työryhmän jäsenistä, Venko Markovski kannatti ъ:n käyttöä samaan tapaan kuin bulgariassa, mutta Blaže Koneski vastusti sitä. Varhaiseen, 28. joulukuuta 1944 julkaistuun ehdotukseen sisältyi myös ъ, mutta lopullisesta, toukokuussa 1945 hyväksytystä versiosta se jätettiin kokonaan pois.


title: Ъ

text: Koska makedoniassa ei käytetä ъ-kirjainta, painetuissa teksteissä käytetään sen sijasta runsaasti heittomerkkiä, kun sitä vastaava vokaali esiintyy käytetyssä kielimuodossa, esimerkiksi bulgarialaisen Konstantin Miladinovin runossa "Taga za Jug" ("Тъга за юг").


title: Ъ

text: Kova merkki ei kuulu valkovenäjän eikä ukrainan aakkostoon. Sen sijasta käytetään heittomerkkiä. Valkovenäjää on aikoinaan kirjoitettu myös latinalaisilla aakkosilla (Łacinka), jolloin kovan merkin vastineena käytettiin "j":tä.


title: Ъ

text: Monissa Kaukasuksen alueen kielissä sekä krimintataarissa kovaa merkkiä ъ käytetään runsaasti kahden ja kolmen kirjaimen yhdistelmissä, joilla merkitään äänteitä, joita slaavilaisissa kielissä ei esiinny. Sellaisia ovat esimerkiksi /q/ ja ejektiivit. Esimerkiksi osseetin kielessä ъ esiintyy digrafeissa гъ /ʁ/, къ /kʼ/, пъ /pʼ/, тъ /tʼ/, хъ /q/, цъ /tsʼ/, чъ /tʃʼ/ sekä trigrafeissa къу /kʷʼ/ ja хъу /qʷ/.


title: Ъ

text: ъ on käytössä myös jakuutin kielessä, mutta vain venäjästä lainatuissa sanoissa.


title: Ы

text: Ы on kyrillinen kirjain. Se sisältyy jakuutin, marin, valkovenäjän ja venäjän aakkosiin. Valkovenäjän ja venäjän kielessä se on äänteen /ɨ/ merkki. Ukrainassa samaa äännettä merkitään kirjaimella И.


title: Ы

text: Alun perin Ы oli ligatuuri, joka muodostui kovasta merkistä Ъ sekä vokaaleista І tai Н, joista jälkimmäinen kirjoitetaan nykyään merkillä И. Vanhoissa teksteissä Ы on lähes poikkeuksetta kirjoitettu muodossa ЪІ tai ЪН. Kirjain sai nykyisen muotonsa sen jälkeen, kun kirjaimet Ъ ja Ь menettivät äännearvonsa vokaaleina.


title: Ы

text: Ы ääntyy tavallisesti laveana suppeana keskivokaalina /ɨ/, laveana suppeana höllänä etuvokaalina /ɪ/ tai laveana välisenä keskivokaalina /ə/. Sen äännearvo on marissa /ə/, valkovenäjässä /ɪ/ ja venäjässä /ɨ/ tai /ɪ/. Ukrainassa laveaa suppeaa höllää etuvokaalia /ɪ/ merkitään kirjaimella и.


title: Ы

text: Suomessa kirjaimen Ы ääntäminen vastaa lähempänä suomen i:tä kuin y:tä.


title: Ь

text: Ь on kyrillinen kirjain. Se sisältyy bulgarian, marin, ukrainan, valkovenäjän ja venäjän aakkosiin. Myös jakuutin kielessä sitä käytetään, mutta vain venäjästä lainatuissa sanoissa. Venäjän kielessä sillä on nimi "jerj", mutta sitä myös kutsutaan "pehmeäksi merkiksi" (, [ˈmʲæçkʲə: ˈznak]). Sen tehtävänä on osoittaa, että sitä edeltävä konsonantti äännetään liudentuneena.


title: Э

text: Э on kyrillinen kirjain. Se sisältyy jakuutin, marin, valkovenäjän ja venäjän aakkosiin.


title: Э

text: Э ääntyy tavallisesti vokaalina /ɛ/ tai /e/. Sen äännearvo on marissa /e/, valkovenäjässä /ɛ/ ja venäjässä /ɛ/ tai /e/.


title: Я

text: Я on kyrillinen kirjain. Se sisältyy bulgarian, jakuutin, marin, ukrainan, valkovenäjän ja venäjän aakkosiin. Kirjaimen translitteraatiovastineita ovat ja (SFS 4900) ja â (ISO 9:1995).


title: Я

text: Я on syntynyt kahden muinaisen kyrillisen kirjaimen yhdistyessä. Toinen näistä on ІА, joka on kirjainten І ja А ligatuuri ja on ollut äänteen /ja/ merkki, ja toinen kirjain on Ѧ. Ajan myötä kirjainten ІА ja Ѧ foneettinen ero hävisi ja kumpikin niistä korvattiin kirjaimella Я Pietari Suuren vuonna 1708 käyttöön ottamassa kyrillisessä kirjaimistossa.


title: Я

text: Я ääntyy tavallisesti vokaalina /a/, /ja/ tai /jʌ/. Sen äännearvo on bulgariassa /a/ tai /ja/, marissa /a/, ukrainassa /jʌ/, valkovenäjässä /ja/ ja venäjässä /a/ tai /ja/. Venäjässä painottomassa tavussa sanan alussa ja konsonantin jälkeen я äänetään i:n suuntaan. Esimerkiksi sanoissa язык ("jizik" = kieli) ja прямой ("primoi" = suora). Suomensukuisissa kielissä Я käytetään korvaamaan ä -äännettä.


title: Ю

text: Ю on kyrillinen kirjain. Se sisältyy bulgarian, jakuutin, marin, ukrainan, valkovenäjän ja venäjän aakkosiin. Jakuutin kielessä se tosin esiintyy vain venäjän kielestä lainatuissa sanoissa.


title: Ю

text: Ю ääntyy tavallisesti vokaalina /u/ tai /ju/. Sen äännearvo on bulgariassa /u/ tai /ju/, marissa /u/, ukrainassa /ju/, valkovenäjässä /ju/.


title: Ю

text:
Venäjässä Ю ääntyy sanan alussa ja vokaalin jälkeen /ju/. Konsonantin jälkeen kuten /u/ (pehmeä).
Esim. Юрий (Jurij), Союз (sojuz) sekä костюм (kostum, j kuuluu heikkona).


title: Ю

text: Suomalaisissa nimeissä Y korvataan venäjäksi Ю. Esim. Юлёярви (Ylöjärvi), Ювяскюля (Jyväskylä) ja Новости ЮЛЕ (Yle Novosti).


title: Korsoraattori

text: Korsoraattori on suomalainen Internet-huumoripalvelu, "joka muuttaa minkä tahansa internet-sivun tekstit korsoksi eli täyteen "niinku" ja "vittu"-sanoja". Esimerkiksi edellinen lause korsoroituna kuuluu:


title: Korsoraattori

text: Helsingin Sanomat mainitsi sivuston vuosituhannen "toistaiseksi suurimmaksi web-hitiksi" tammikuussa 2000, joka sai yli 165 000 sivunpyyntöä ensimmäisen viikkonsa aikana, jopa ilman mainostamista. Korsoraattorin päätekijä oli suomalaisessa uusmediayrityksessä työskennellyt, Pohjois-Karjalasta kotoisin oleva, mutta pääkaupunkiseudulla asuva henkilö, joka on halunnut pysytellä nimettömänä.


title: Korsoraattori

text: Korsoraattori aloitti toimintansa 7. tammikuuta 2000. Palvelun nimettömänä pysyttelevän kehittäjän mukaan se sai alkunsa hetken mielijohteesta, 20 minuuttia vaatineen ohjelmointityön jälkeen. Idean perustana oli vuonna 1998 hieman huomiota saanut humoristinen nettipalvelu nimeltä "Soneraattori", joka muunsi kaikki "Tele"-alkuiset sanat "Sonera"-alkuisiksi, Telen vaihdettua nimensä Soneraksi. Korsoraattori-nimi valittiin, koska "Korso nyt vain sattuu olemaan Vantaan perimmäinen lähiö ja koska esimerkiksi Kaivopuistoraattori tai Kannelmäkiraattori ei kuulostaisi lainkaan yhtä hyvältä".


title: Korsoraattori

text: Palvelun maine lähti leviämään sen tekijän mainittua asiasta vain kahdella IRC-kanavalla. Tieto palvelusta päätyi myös STT:n uutispalveluun, jonka kautta se levisi useisiin suomalaisiin sanomalehtiin. Televisiokanava Nelosen ajankohtaisohjelma Valvomo esitti tuntemattomana pysytelleen kehittäjän anonyymin puhelinhaastattelun, tämän kieltäydyttyä esiintymästä omalla nimellään ja omilla kasvoillaan televisiossa.


title: Korsoraattori

text: Viikko julkaisun jälkeen Korsoraattori sai jo 124172 päivittäistä hittiä ja koko tammikuussa palvelua käytettiin 944234 kertaa, mikä vastasi tuona aikana suurimpien kaupallisten suomalaisten internet-palveluiden kävijämääriä. Kävijämäärät laskivat kuitenkin pian, ja vuoden 2000 lopussa kuukausittaisia kävijöitä oli enää noin 45000. Kymmenen vuotta myöhemmin kävijöitä oli palvelun perustajan mukaan noin sata päivässä.


title: Korsoraattori

text: Palvelu on teknisesti hyvin yksinkertainen, lisäten sivun alkuun vain  -tagin, muuttaen joitakin kirjainyhdistelmiä sekä lisäten valikoituja sanoja satunnaisiin tekstiväleihin. Sen ensimmäinen versio kehitettiin mod-dtcl-työvälineellä. Palvelu sijoitettiin aluksi 133 MHz Intel Pentium-prosessorilla ja 64 MB:n keskusmuistilla varustetulle Linux-serverille, kehittäjän työnantajan tiloihin. Neljän megabitin yhteys ei alkuaikojen suurista käyttömääristä huolimatta juurikaan häiriytynyt palvelun käytöstä. Suurin osa internet-käyttäjistä käytti tuolloin modeemiyhteyksiä.


title: Korsoraattori

text: Kuormankestoa parannettiin koodaamalla palvelu uudestaan C-ohjelmointikielellä, minkä jälkeen palvelu hajautettiin kehittäjän ystävän kotikoneelle. Kyseinen kotikone oli 256 kbits/s -nopeuksisen tietoliikenneyhteyden päässä, prosessorinaan 266 MHz Intel Pentium II, Linux-käyttöjärjestelmällä. Alkuperäinen palvelin toimi ainoastaan etusivuna, joka ohjasi joka toinen sekunti "korsorointipyynnön" varsinaiselle palvelimelle. Kun palvelun suosio oli laantunut noin kahden kuukauden kuluttua, palautettiin se alkuperäiselle palvelimelle. Kehittäjän mukaan palvelua on sittemmin siirretty monta kertaa, ja se on ollut "monenlaisissa koneissa monenlaisten yhteyksien takana". Vuonna 2010 päivitetyssä historiikissa kerrottiin palvelun olleen viime vuodet vanhalla Sun Ultra Enterprise -koneella.


title: Kurmanbek Bakijev

text: Kurmanbek Salijevitš Bakijev (Курманбек Салиевич Бакиев, s. 1. elokuuta 1949) oli Kirgisian presidentti 2005–2010. Hän nousi valtaan heinäkuussa 2005 järjestetyissä vaaleissa. Sitä ennen hän oli ehtinyt toimia maan väliaikaisena presidenttinä ja pääministerinä vallankumouksen vietyä Askar Akajevin pois vallasta 24. maaliskuuta 2005.


title: Kurmanbek Bakijev

text: Bakijev on "Kirgisian kansanliike" -puolueen johtaja ja toimi Chuyn alueen johtajana huhtikuun 1997 ja joulukuun 2000 välisenä aikana sekä pääministerinä 21. joulukuuta 2000 – 22. toukokuuta 2002. Hän joutui eromaan kun poliisi ampui viisi mielenosoittajaa eteläisessä Aksyssa.


title: Kurmanbek Bakijev

text: Bakijev nousi presidentiksi kun entinen presidentti Akajav syrjäytettiin maaliskuun 2005 levottomuuksissa, joille annettiin nimi ”tulppaanivallankumous”, ja hän lähti maanpakoon. Vaaleissa Bakijev sai lähes 90 % äänistä. Marraskuussa 2006 häntä vastaan protestoitiin, koska Bakijev ei toteuttanut lupaamaansa vallan siirtoa presidentiltä parlamentille.


title: Kurmanbek Bakijev

text: Bakijev valittiin uudelle kaudelle 23. heinäkuuta 2009 järjestetyssä vaalissa. Hän sai virallisten tulosten mukaan 85 % äänistä. ETYJ:in mukaan vaaleissa oli monia epäselvyyksiä.


title: Kurmanbek Bakijev

text: Myöhemmin Bakijevia syytettiin sukulaisten nimittämisestä valtion virkoihin ja poikansa asettamisesta maan talouskehitysviraston johtoon. Bakijevin veljistä Žanybek Bakijev oli tiedustelupalvelun johtaja. Maksim Bakijevin puolestaan uskotaan olevan Minacorp-yhtiön pääomistaja. Yhtiöllä on yksinoikeus toimittaa lentobensiiniä Yhdysvaltain Manasin tukikohtaan. Sopimuksen arvo on yli 200 miljoonaa vuodessa. Venäjä myi bensiiniä Kirgisiaan alennushintaan, mutta sitä myytiin sekä Manasiin että Venäjän tukikohtaan Kantiin markkinahinnalla.


title: Kurmanbek Bakijev

text: Huhtikuussa 2010 Talasin kaupungissa syntyi mielenosoituksia, jotka muuttuivat seuraavana päivänä väkivaltaisiksi. Muun muassa maan sisäministerin kerrottiin kuolleen, tai hän jäi mielenosoittajien vangiksi. Maan pääkaupungissa vallattiin parlamenttitalo ja presidentinpalatsin valtausta yritettiin. Poliisi ampui mielenosoittajia. 15. päivä Bakijev jätti eroilmoituksensa ja pakeni maasta Kazakstaniin. 20. huhtikuuta 2010 Valko-Venäjän presidentti Aljaksandr Lukašenka kertoi puheessaan Bakijevin saapuneen perheineen maanantai-iltana Minskiin ja nauttivan valtion ja hänen henkilökohtaista suojeluaan.


title: Helmut Schmidt

text: Helmut Heinrich Waldemar Schmidt (23. joulukuuta 1918 Hampuri – 10. marraskuuta 2015 Hampuri) oli saksalainen sosiaalidemokraattinen poliitikko. Schmidt oli Saksan liittotasavallan puolustusministeri vuosina 1969–1972, talousministeri vuonna 1972, valtiovarainministeri 1972–1974 ja liittokansleri 1974–1982.


title: Helmut Schmidt

text: Helmut Schmidt opiskeli ”Lichtwark-Schule”-koulussa Hampurissa. Schmidt oli toisessa maailmansodassa tavanomaisesti ensin vuoden työpalvelussa ja sodan ajan Saksan armeijan palveluksessa. Schmidt palveli Bremenin ilmapuolustuksessa. Vuonna 1942 hän palasi itärintamalta palveluun Luftwaffen siviilihuolto-organisaatiossa (Reichsluftfahrtministerium) ja meni samana vuonna naimisiin Hannelore ”Loki” Glaserin kanssa. Joulukuusta 1944 hän palveli länsirintamalla ilmatorjuntatykistössä yliluutnanttina, mikä myös jäi hänen sotilasarvokseen. Hän oli brittien sotavankina vuoden 1945 huhtikuusta elokuuhun.


title: Helmut Schmidt

text: Schmidt sai vaimonsa Lokin kanssa pojan 1944, mutta lapsi oli vammainen ja kuoli jo 1945. Pari olisi halunnut perheestään monilapsisen, mutta Lokilla oli viisi keskenmenoa. Ainoastaan yksi tytär sai elää ja kasvaa aikuiseksi. Hän asuu Englannissa. Loki kuoli lokakuussa 2010 oltuaan naimisissa miehensä kanssa 68 vuotta.


title: Helmut Schmidt

text: Sodan jälkeen Schmidt alkoi opiskella Hampurissa. Vuonna 1946 hän liittyi SPD:een. Vuodesta 1947 vuoteen 1948 hän oli Saksan sosiaalidemokraattisen nuorisojärjestön (SDS) johtaja. Vuonna 1949 hän valmistui taloudellisten ja poliittisten tieteiden opinnoista (Diplom-Volkswirt).


title: Helmut Schmidt

text: Vuonna 1952 Schmidt työskenteli Karl Schillerin alaisuudessa Hampurin valtion hallinnossa. Hän työskenteli Hampurin paikallishallinnon taloudellis-poliittisella osastolla. Vuodesta 1952 vuoteen 1953 hän toimi liikennevirastossa. Vuosina 1961–1965 Hampurissa sisäministeri. Vuonna 1962 Hampuria koetteli tulva, jonka aikana Schmidt toimi tehokkaasti ja organisoidusti pelastustoimissa.


title: Helmut Schmidt

text: Schmidt oli edustajana Saksan liittopäivillä vuosina 1953–1961 ja 1965–1987. Vuonna 1967 hänestä tuli SPD:n varajohtaja.


title: Helmut Schmidt

text: Vuosina 1969–1972 Schmidt toimi puolustusministerinä, 1972–1974 valtiovarainministerinä, vuosina 1974–1982 liittokanslerina.


title: Helmut Schmidt

text: Schmidtista tuli liittokansleri Brandtin erottua vakoiluskandaalin vuoksi. Schmidtin ja Valéry Giscard d’Estaingin aloitteesta saivat 1975 alkunsa nykyään G8-huippukokouksina tunnetut tapaamiset. Vuonna 1975 hän oli myös allekirjoittamassa Helsingissä ETYK-päätösasiakirjaa, Helsingin sopimusta.


title: Helmut Schmidt

text: Schmidt säilytti kanslerinasemansa vuoden 1976 vaalien jälkeen koalitiohallituksessa FDP:n kanssa. Schmidtin kauteen kanslerina ajoittuu ns. ”Saksan syksynä” (1977) tunnettu terrorismiaalto.


title: Helmut Schmidt

text: Huolestuneena Neuvostoliiton Afganistanin-miehityksestä ja SS-20-ohjuksista Schmidt teki ehdotuksen Naton ohjuksien lisäämisestä Euroopassa (ns. NATO-Doppelbeschluss), jollei Varsovan liitto luopuisi omistaan.


title: Helmut Schmidt

text: Schmidtin talous- ja puolustuspolitiikka aiheuttivat kuohuntaa FDP:ssä ja sosiaalidemokraattien vasemmistolaidassa. Syyskuussa 1982 neljä FDP:n ministeriä jätti hallituksen. Schmidtista tuli ainoa Liittotasavallan liittokansleri, joka on erotettu epäluottamuslauseella. CDU/CSU ja FDP valitsivat liittokansleriksi Helmut Kohlin.


title: Helmut Schmidt

text: Vuodesta 1983 alkaen Schmidt oli kanssapäätoimittajana viikkolehti Die Zeitissa. Bundestagista hän jäi 1986. Joulukuusta 1986 hän oli komiteassa, joka tuki EMUa ja Euroopan keskuspankin perustamista.Seuraavista Helmut Schmidtin teoksista ei liene yhtäkään suomennettu:


title: Rainier III

text: Ruhtinas Rainier III ("Rainier Louis Henri Maxence Bertrand Grimaldi"; 31. toukokuuta 1923 – 6. huhtikuuta 2005) oli Monacon ruhtinas vuodesta 1949 aina kuolemaansa saakka. Hänen koko arvonimensä oli "hänen korkeutensa (Altesse Serenissime) Rainier III, Monacon ruhtinas, herttua de Valentinois, markiisi des Baux, kreivi de Carlades, paroni de Buis, Seigneur de Saint-Rémy, Sire de Matignon, kreivi de Thorigny, paroni de Saint-Lô, de la Luthumière et de Hambye, herttua d'Estouteville, de Mazarin et de Mayenne, Prince de Château-Porcien, kreivi de Ferrette, de Belfort, de Thann et de Rosemont, paroni d'Altkirch, Seigneur d'Isenheim, markiisi de Chilly, kreivi de Longjumeau, paroni de Massy, markiisi de Guiscard". Ruhtinas Rainieria puhuteltiin "hänen korkeudekseen".


title: Rainier III

text: Ruhtinas Rainier III syntyi Monacon ruhtinaskunnassa prinsessa Charlotte Louise Julietten (1898–1977) – ruhtinas Ludvig II:n ja Marie Juliette Louvet'n, joka oli joko kabareelaulaja tai ilotyttö, Algeriassa syntyneen tyttären – ja tämän miehen Pierre de Polignac (1895–1964) nuorempana lapsena ja ainoana poikana. Hän syntyi vuotta isoisoisänsä, ruhtinas Albert I:n kuoleman jälkeen. Rainier III:lla oli yksi vanhempi sisar, Monacon prinsessa Antoinette.


title: Rainier III

text: Rainier lähetettiin opiskelemaan ensin Englantiin ja sitten Sveitsiin ennen kuin meni yliopistoon Ranskaan.


title: Rainier III

text: Rainierin isoisä ruhtinas Ludvig II toimi kenraalina Ranskan armeijassa ensimmäisen maailmansodan aikana. Toisessa maailmansodassa Rainier palveli Ranskan armeijassa tykistöupseerina ja sai urhoollisuusmitalin ansioistaan taisteluissa saksalaisia vastaan Elsassissa.


title: Rainier III

text: Prinssi Rainier valittiin vuonna 1949 Kansainvälisen Olympiakomitean jäseneksi, josta hän erosi seuraavana vuonna siirryttyään Monacon hallitsevaksi ruhtinaaksi.


title: Rainier III

text: 30. toukokuuta 1944 Rainierin äiti Charlotte luopui perintöoikeudestaan Monacon kruunuun poikansa hyväksi, joten Rainierin isoisän Louis II:n kuoltua 9. toukokuuta 1949 Rainier III kruunattiin Monacon ruhtinaaksi.


title: Rainier III

text: Rainier oli melko kosmopoliitti: hänellä oli ranskalaista, saksalaista, skotlantilaista, espanjalaista ja italialaista sukujuurta.


title: Rainier III

text: 1956 Rainier nai amerikkalaisen näyttelijättären Grace Kellyn (1929–1982). Pari sai kolme lasta:


title: Rainier III

text: Ruhtinas Rainier III sääti Monacolle uuden perustuslain vuonna 1962, joka vähensi ruhtinaan valtaa merkittävästi siirtäen sitä 18-jäseniselle, vaalein valittavalle neuvostolle.


title: Rainier III

text: Rainier III oli kuollessaan maailman toiseksi pisimpään vallassa ollut elävä monarkki, sijoittuen aikalaistensa joukossa heti Thaimaan Rama IX:n jälkeen.


title: Rainier III

text: Rainier III joutui alkuvuodesta 2005 sairaalaan vakavien keuhkosairauksien takia, joista hän oli kärsinyt jo pitkään sillä hän oli ketjupolttaja joka poltti 60 savuketta päivässä .Valtaoikeudet siirrettiin hänen pojalleen Albertille maaliskuussa, pari viikkoa ennen ruhtinas Rainier III kuolemaa. Rainier kuoli keuhkokuumeeseen 6. huhtikuuta, jolloin hänen pojastaan tuli ruhtinas Albert II. Rainier III haudattiin 15. huhtikuuta 2005.


title: Kainuun maakuntahallinto

text: Kainuun maakuntahallinto oli vuosina 2004–2012 toteutettu kokeilu, jossa kuntien, mutta myös joitain valtion, tehtäviä siirrettiin maakuntahallinnolle. Hallinnon ylintä toimivaltaa käytti vaaleilla valittu Kainuun maakuntavaltuusto. Kokeilualueeseen kuuluvat Kajaani, Kuhmo, Hyrynsalmi, Paltamo, Puolanka, Ristijärvi, Sotkamo ja Suomussalmi (sekä myös Vuolijoki ennen liittymistä Kajaaniin vuonna 2007). Vaala osallistui Kainuun maakuntahallintoon vain tarkkailijana.


title: Kainuun maakuntahallinto

text: Vaaleissa 2004 maakuntavaltuuston 39 paikkaa jaettiin puolueiden voimasuhteiden perusteella kuitenkin siten, että Ristijärveä lukuun ottamatta jokaisesta kunnasta valittavien maakuntavaltuutettujen määrä riippui suoraan kunnan asukasluvusta. Tämän perusteella Kajaani sai 17 valtuutettua, Suomussalmi, Kuhmo ja Sotkamo 5, Puolanka ja Paltamo 2 sekä Hyrynsalmi ja Vuolijoki kumpikin yhden. Lisäksi Ristijärvi sai yhden valtuutetun, vaikka sen väestö ei ollut sinänsä riittävä. Kuntakiintiöstä luovuttiin ennen seuraavia vaaleja. Lisäksi valtuutettujen lukumäärää nostettiin 39:stä 59:ään, joka vastaa samankokoisen kunnan valtuutettujen määrää.


title: Kainuun maakuntahallinto

text: Kainuussa maakuntavaaleilla valittu hallintokokeilun aloittanut maakuntavaltuusto kokoontui ensimmäisen kerran 15. marraskuuta 2004 Kajaanin Kaukametsässä. Kokouksen koollekutsujana ja puheenjohtajana toimi Pekka Turpeinen (kesk.). Juhlapuhujina olivat eduskunnan puhemies Paavo Lipponen, EU:n alueiden komitean presidentti Peter Straub, alue- ja kuntaministeri Hannes Manninen samoin kuin pääsihteeri Hannu Leskinen.


title: Kainuun maakuntahallinto

text: Maakuntavaltuuston valitsema maakuntajohtaja oli ensimmäisellä kaudella Hannu Leskinen ja toisella Alpo Jokelainen. Kainuun maakuntavaltuuston puheenjohtaja oli toisella kaudella Timo Säkkinen ja ensimmäisellä kaudella kansanedustaja Timo Korhonen (kesk.).


title: Kainuun maakuntahallinto

text: Maakuntahallinnon tehtäväksi tuli lähes kaikki kunnallinen päätöksenteko lukuun ottamatta peruskoulua, kansalaisopistoja sekä eräitä tekniseen, elinkeino- sekä ympäristötoimeen liittyviä kysymyksiä. Maakuntahallintokokeilu herätti sekä myötä- että vasta-argumentteja. Puolustajien melestä kokeilu antoi mahdollisuuden hoitaa kunnan tehtävät ilman kuntaliitoksia. Vastustajien mielestä kokeilu olisi tullut lopettaa turhana. On huomattava, ettei maakunnalla ollut verotusoikeutta. Sillä oli kuitenkin oikeus päättää, minkä osuuden kuntien tuloista se ottaa.


title: Kainuun maakuntahallinto

text: Maakunnan rahoitusmallissa ilmeni vakavia ongelmia Kajaanin ja Sotkamon sekä syrjäisten kuntien kuten Puolangan ja Hyrynsalmen välillä. Koko kokeilun jatko oli uhattuna vuonna 2011.


title: Ruukkujen tasanko

text: Ruukkujen tasanko on Laosin vuoristoalueella sijaitseva ylätasanko, jolla on suuria kivisiä, ruukkumaisia astioita. Useimpien ruukkujen sisältö on ryöstetty ja niiden kiviset kannet rikottu. Ruukkuja on käytetty hautauksiin.


title: Ruukkujen tasanko

text: Ruukkujen tasanko on avattu matkailijoille, vaikka Vietnamin sodan jäljiltä alueella saattaa olla vielä räjähtämättömiä rypälepommeja. Arkeologit tutkivat ruukkuja, ja räjähdeasiantuntijat auttavat heitä välttämään räjähtämättömiä pommeja.


title: Ruukkujen tasanko

text: Ruukkujen tasanko on vuorten ympäroimä, vinoneliön muotoinen ja 800 neliökilometrin laajuinen alue noin kilometrin korkeudessa merenpinnasta Xieng Khouangin provinssissa. Tasanko alkaa Phonssavanista (Phonsavanista) 4,5 kilometriä itään ja päättyy La Senessä, joka on 30 kilometriä tästä etelään.


title: Ruukkujen tasanko

text: Ruukkujen tasangolla on suuri määrä pronssi- tai rautakaudelta peräisin olevia, luultavasti hautauurnina käytettyjä, suuria harmaita kivisiä ”ruukkuja”, jotka ovat 1,5 metriä korkeita ja noin 75 senttimetriä leveitä. Suurin ruukku on kaksi metriä korkea, sen sisustan läpimitta on 30 senttimetriä ja se painaa kuusi tonnia.


title: Ruukkujen tasanko

text: Kiviruukkuja on kaikkiaan 3 000 kappaletta 60 ryhmässä, suurimmassa ryhmässä on 250 ruukkua. Joissakin ruukuissa on eläinten, tähtien, ympyröiden ja ihmishahmojen kuvia. Eräästä ehjästä ruukusta on löydetty yksi musta pientä saviruukku, lasi- ja karneolihelmiä, koruja, pronssisia kelloja, käsikirveitä ja lamppuja. Monien ruukkujen sisältö on ryöstetty ja niiden alkuperäinen kivinen kansi rikottu, minkä vuoksi ruukkujen luultiin pitkään olleen kannettomia. Ruukut liittyivät hyvin vanhaan hautausperinteeseen (joka on ehkä peräisin varhaiselta kivikaudelta), jossa henki päästettiin ruumista pois ennen varsinaista hautaamista. Ensin ruumis pantiin ruukkuun sikiöasentoon maatumaan, sitten paljastuneet luut ruukkuun. On löydetty sekä poltettuja että polttamattomia luiden jäänteitä.


title: Ruukkujen tasanko

text: Ruukkujen ikää ei ole pystytty selvittämään. Epävarmat arviot liikkuvat välillä 500 eaa. – 800/1000 jaa. Ruukut liittyvät rikkaaseen pronssikautiseen kulttuuriin, joka ulottui Kaakkois-Aasiassa Assamin osavaltiosta Thaimaahan, Kambodžaan ja Vietnamiin.


title: Ruukkujen tasanko

text: Ruukkujen alkuperästä on monia legendoja: taruissa niiden väitetään muun muassa olevan peräisin voitonjuhlista pahaa päällikköä vastaan käydyn taistelun jälkeen.


title: Ruukkujen tasanko

text: Ruukkujen tasangolla käytiin Vietnamin sodan aikana suuria taisteluja, jotka jäivät itse Vietnamin sodan pimentoon. Alueelle kohdistettiin suuri ilmapommitus, jonka jäljiltä maastosta löytyy yhä lukuisia kraattereita ja tuhansia tonneja räjähtämättömiä pommeja. Alueelle pudotettiin rypälepommeja, joissa on suurissa kanistereissa aikasytytteisiä ja kosketusmiinoja. Edelleenkin alueella kuolee tai haavoittuu ihmisiä joka viikko, koska kolmannes pudotetuista pommeista ei räjähtänytkään heti. Nykyään aluetta pyritään puhdistamaan.


title: Yhdysvallat Laosin sisällissodassa

text: Yhdysvallat Laosin sisällissodassa eli Operation Barrel Roll oli Yhdysvaltain ilmavoimien, laivaston ja CIA:n salainen hanke, jolla tuettiin Laosin kuningashuonetta Laosin sisällissodassa. Laosin sisällissota liittyi kiinteästi Vietnamin sotaan. Yhdysvallat teki alueella lukuisia pommitushyökkäyksiä. Laosiin tehtiin 600 000 pommituslentoa, ja sinne kylvettiin kaikkiaan 2 miljoonaa tonnia räjähteitä, joista 2/3 jäi räjähtämättä.


title: Yhdysvallat Laosin sisällissodassa

text:
USA:n ilmahyökkäykset Laosissa muuttuivat yhä voimakkaammiksi sodan edetessä. CIA koulutti Laosin kuningashuonetta tukeneita joukkoja, jotka taistelivat kommunisteja vastaan. Laosin kuninkaallinen armeija oli heikko, ja maa joutuikin muiden aseellisten joukkojen jakamaksi. Laosin kommunistinen puolue sai alkunsa 1950. 1962 alkoi Laosin kriisi, Pohjois-Vietnam tuki kommunisteja ja USA Laosissa taistelua kommunisteja vastaan. Itä-Laosia valvoivat kommunistit tulevalla Ho Tši Minhin huoltotien alueella. Laosin pohjoinen osa oli Kiinan miehittämä. Länttä pitivät hallussaan USA:n ja Thaimaan armeijan yksiköt.
Tilanne Laosissa pysyi melko vakaana vuoteen 1968. Yhdysvallat alkoi 1968 pommittaa kahta Laosin aluetta, Ruukkujen tasankoa ja Ho Chi Minhin huoltotietä.


title: Yhdysvallat Laosin sisällissodassa

text: Aluksi CIA tuki ainoastaan paikallisia vuoristoheimoja hmong-kansasta. Kommunistien Pathet Lao -yksiköt eivät olleet tehokkaita taistelijoita. Kun hmong-taistelijoiden tappiot nousivat, tilalle otettiin thaipalkkasotureita, joita johtivat Thaimaan armeijan upseerit ja joille maksoivat palkkaa USA:n säätiöt (ilmeisimmin CIA:n peitejärjestöt). Ruukkujen tasangolla taisteltiin 14 vuotta. Hmong-heimossa oli 300 000 jäsentä, heistä kuoli taisteluissa 30 000.


title: Yhdysvallat Laosin sisällissodassa

text: CIA tuki hmong-heimon johtajaa Vang Paota, jolla oli lopulta käytössään 40 000 miehen armeija. Hän voitti monia taisteluita, mutta myös hävisi. Hänen taistelutaktiikkansa aiheutti valtavia miestappioita. 1968 Pohjois-Vietnam lähetti alueella yhä enemmän tavallisen armeijan yksiköitä, hmong-kyliä vallattiin, ihmisiä evakuoitiin niistä CIA:n ylläpitämille leireille. Vuoden 1968 lopussa Laosissa oli 40 000 Pohjois-Vietnamin sotilasta. Vang Pao valtasi Ruukkujen tasangon takaisin 1969 USA:n ilmavoimien tuella. Pohjois-Vietnamin joukot valtasivat alueen uudestaan vuoden 1970 alkupuolella. Tästä asemasta käsin Pohjois-Vietnamin joukot saartoivat kaksi kertaa Vang Paon Long Tiengissä. Näihin aikoihin Yhdysvallat piti hengissä 170 000 hmong-heimolaista riisin ilmapudotuksilla nimellisen ajan. Taistelut alueella jatkuivat, kunnes Yhdysvaltain tuki lakkasi 1973. Pathet Lao, kommunistit, saivat vallan koko maassa 2. joulukuuta 1975.


Etelä-Vietnamin kansallinen vapautusrintama (FNL, tunnettiin myös nimellä Vietkong, vietnamiksi "Việt Cộng") oli Etelä-Vietnamin hallitusta vastustanut liike. Vietnamin sodassa sitä vastaan taistelivat sekä Etelä-Vietnamin armeijan että Yhdysvaltain joukot. Vietnamin sota päättyi FNL:n ja sitä tukeneen Pohjois-Vietnamin voittoon, minkä jälkeen kansallinen vapautusrintama sulautettiin yleisvietnamilaiseen Vietnamin isänmaalliseen rintamaan.


Etelä-Vietnamin kansallinen vapautusrintama tunnettiin virallisen nimensä ohella laajasti nimellä "Viet Cong" eli Vietkong. "Viet Cong" -nimen alkuperästä on kerrottu useampia eri versioita. Nimi on johdettu sanoista vietnamilainen kommunisti. Etenkin Vietnamin sodan vastustajien kertoman tarinan mukaan termin keksivät vähätteleväksi nimeksi amerikkalaiset upseerit. "Viet Cong" -nimeä alettiin käyttämään kuitenkin jo 1940-luvun lopulla vietnamilaisten kansallismielisten lehdissä. Nimi oli johdos nimestä "Trung Cong", joka oli puolestaan suora vietnamilainen käännös sanasta "zhonggong", eli kiinalaiset kommunistit. Amerikkalaiset käyttivät usein "Viet Cong" -nimen mukaan lyhennettä "VC" eli Nato-aakkosilla "Victor Charlie". Nato-aakkosten mukaan kommunistisisseihin viitattiin myös nimillä "Charlie" ja "Chuck".


Kansallisen vapautusrintaman alkuvaiheet ovat olleet pitkään historioitsijoiden kiistelyn aihe. sittemmin on julkaistu useita aiemmin salaisia Vietnamin kommunistisen puolueen asiakirjoja, muistelmia ja historiikkeja, joista voidaan päätellä vapautusrintaman kaltaisen liikkeen perustamisen olleen osa Pohjois-Vietnamin strategiaa jo vuoden 1959 alusta, jolloin kommunistisen puolueen keskuskomitea antoi päätöslauselman 15, eli päätöksen käyttää asevoimia Etelä-Vietnamissa. Pohjois-Vietnamissa Etelä-Vietnamiin haluttiin perustaa ryhmittymä, joka koostuisi muista, kuin kommunistien kannattajina yleisesti pidetyistä henkilöistä, Hanke osoittautui hankalaksi varsinkin, kun sen johtoon kaavailtu Nguyễn Hữu Thọ oli asetettu kotiarestiin ja hänen onnistui paeta vasta vuonna 1961. Järjestön muodostamista päätettiin nopeuttaa Etelä-Vietnamin presidentti Ngô Đình Diệmin vastaisen vallankaappausyrityksen jälkeen marraskuussa 1960 ja Etelä-Vietnamin kansallinen vapautusrintama julistettiin perustetuksi saman vuoden joulukuussa. Vietnamin kommunistisen puolueen asiakirjojen mukaan tiedetään, että esimerkiksi kansallisen vapautusrintaman manifesti kirjoitettiin ja hyväksytettiin Hanoissa.


Pohjois-Vietnamin ja Etelä-Vietnamin kansallisen vapautusrintaman suhteet eivät kuitenkaan olleet täysin ongelmattomia. Järjestön sisällä oli jännitteitä sen kommunistisen ja muiden poliittisten suuntausten kannattajien välillä, minkä lisäksi erityisesti erimielisyyksiä syntyi Hanoin päättäessä vuonna 1964 siirtyä pienten joukko-osastojen sissisodan strategiasta suurien osastojen tavanomaisempaan sodankäyntiin, mitä monet kansallisen vapautusrintaman johtajista vastustivat. Erimielisyyden ilmeisesti kuitenkin katosivat, kun pohjoisvietnamilaisia upseereita kuten Nguyễn Chí Thanh siirrettiin etelään sodan johtamiseksi. Sodan kuluessa Etelä-Vietnamin kansallisen vapautusrintaman kuva pohjoisvietnamilaisena kulissina vahvistui niin Etelä-Vietnamissa, kuin maailmallakin. Hanoissa vaikutelmaa sen osallisuudesta pyrittiin lievittämään esimerkiksi perustamalla Etelä-Vietnamin väliaikainen vallankumoushallitus, jonka edustajat korvasivat kansallisen vapautusrintaman edustajat Pariisin rauhanneuvotteluissa. Etelä-Vietnamin kansallinen vapautusrintama säilytti kuitenkin asemansa kommunistien pääasiallisena kattojärjestönä etelässä aina Vietnamin sodan loppuun saakka.


title: Etelä-Vietnamin kansallinen vapautusrintama

text: Kommunistien kukistaessa viimeiset Etelä-Vietnamin vielä vastarintaa tekevät joukot Saigonissa 30. huhtikuuta 1975 vallatun Etelä-Vietnamin presidentinpalatsin ylle nostettiin kansallisen vapautusrintaman lippu. Vuosi tämän jälkeen Etelä-Vietnam liitettiin virallisesti Pohjois-Vietnamiin ja kansallinen vapautusrintama liitettiin Vietnamin isänmaalliseen rintamaan. Suhteellisen harva liikkeen vaikuttaja nousi sittemmin vaikuttaviin asemiin Vietnamin hallinnossa, vaikkakin Nguyễn Hữu Thọ sai lähinnä seremoniallisen aseman Vietnamin sosialistisen tasavallan varapresidenttinä.


text: Etelä-Vietnamin kansallisen vapautusrintaman kolmeen operatiiviseen joukkoon. Päätoimiset joukot jaettiin pataljooniin, rykmentteihin ja vuodesta 1965 lähtien divisiooniin. Yhden divisioonan vahvuus oli 7 350 miestä. Vapautusrintamaan kuului myös päätoimisia alueellisia joukkoja, sekä väliaikaisia sissiosastoja, joita käytettiin esimerkiksi yksittäisten kylien puolustukseen. Komentosuhteiltaan kansallinen vapautusrintama ei muodostanut Vietnamin kansanarmeijasta erillistä armeijaansa, vaan esimerkiksi jokaisen kansallisen vapautusarmeijan divisioonan johdossa oli kansanarmeijaan kuulunut upseeri. Järjestön sotilaallisen ja poliittisen toiminnan ytimessä olivat usein niin sanotut kaaderit, jotka olivat usein Ranskan siirtomaahallinnon vastaisen sissisodan veteraaneja. Varsinkin sissitoiminnan alkuaikoina monet heistä olivat lisäksi Vietnamin jaon yhteydessä vuonna 1954 pohjoiseen paenneita etelän kommunisteja, jotka oli koulutettu pohjoisessa ja sittemmin solutettu etelään. Myös monet etelään jääneet Việt Minhin jäsenet toimivat kansallisen vapautusrintaman piirissä.


text: Sodan alettua kansallisen vapautusrintaman rivit kasvoivat nopeasti ja vuonna 1962 sillä oli noin 300 000 aktiivista jäsentä ja arviolta miljoona sitä eri tavoin epäsäännöllisemmin tukevaa kannattajaa. Toiminnan alkuvaiheessa suuri osa järjestön jäsenistä oli vapaaehtoisia. Vapaaehtoiset liittyivät kansallisen vapautusrintaman joukkoihin yleensä yleensä eri kylissä kiertäneiden kaaderien värvääminä. Yleisenä argumenttina kansalliseen vapautusrintamaan liittymisen puolesta käytettiin usein sitä, että 18-vuotta täyttäneet joutuisivat joka tapauksessa Vietnamin tasavallan armeijaan, mutta kansallisessa vapautusrintamassa he palvelisivat lähellä kotejaan. Vietnamin tasavallan armeijan tavallinen tapa oli tästä poiketen lähettää asepalvelusta suorittavat mahdollisimman kauaksi kodeistaan. Sodan kuluessa myös kansallinen vapautusrintama alkoi käyttää pakkovärväystä riviensä täydentämiseksi. Kansallisessa vapautusrintamassa palveli myös naisia, mutta vain harvat heistä toimivat varsinaisina taistelijoina. Naistaistelijoita oli lähinnä kyliä suojelevissa joukoissa ja he saivat miesten tapaan lyhyen sotilaskoulutuksen.


text: Vietnamin maantiede suosi sissitaktiikkaa, jossa viidakon, soiden ja vuorten suojaamia alueita käytettiin joukkojen tukialueina, joilta käsin toteutettiin hyökkäyksiä esimerkiksi Kiinan kommunistien Japanin vastaisen sodan aikana keräämien kokemusten mukaisesti. Tukialueet toimivat myös joukkojen koulutusalueina ja komentopaikkoina.


title: Wayne Rooney

text: Wayne Mark Rooney (s. 24. lokakuuta 1985) on englantilainen jalkapalloilija, joka edustaa Major League Soccerissa pelaavaa D.C. Unitedia. Hänet tunnetaan fyysisestä, uutterasta ja epäitsekkäästä pelityylistään. Rooney pelasi vuodesta 2004 alkaen kauden 2006–2007 loppuun pelinumerolla 8, mutta vuosina 2007–2017 hänen numeronsa Unitedissa oli 10. Englannin maajoukkueessa Rooney pelasi numerolla 10. Rooney pelaa enimmäkseen kärjessä, mutta myös keskikentällä.


title: Wayne Rooney

text: Rooney aloitti ammattilaisuransa Evertonin joukkueessa vuonna 2002. Tätä ennen hän oli pelannut seuran juniorijoukkueissa. Rooneyn kyvyt huomattiin jo nuorena. Hänen ollessaan 9-vuotias juniorijoukkueen valmentaja John McKeown ennusti Rooneyn pelaavan maajoukkueessa jo ennen 18-vuotissyntymäpäiviään. Englannin valioliigassa Rooney debytoi 17. elokuuta 2002 tasapeliin 2–2 päättyneessä ottelussa Tottenhamia vastaan. Ensimmäisen liigamaalinsa hän teki Arsenalin David Seamanin taakse 30-metrisellä kaukolaukauksella ollessan vain 16 vuoden ja 360 päivän ikäinen. Tuolloin hän oli Valioliigan kaikkien aikojen nuorin maalintekijä (ennätyksen ovat sittemmin rikkoneet James Milner ja James Vaughan). Rooney nousi nopeasti julkisuuteen, ja juniorijoukkueen valmentajan arvio toteutui, kun Rooney debytoi Englannin maajoukkueessa 17-vuotiaana helmikuussa 2003 Australiaa vastaan. Rooneysta tuli samalla kaikkien aikojen nuorin Englannin paidassa pelannut pelaaja. Hän on myös kaikkien aikojen nuorin Englannin maajoukkueessa maalin tehnyt pelaaja. Lisäksi hän on nuorin Valioliigassa kentältä ajettu pelaaja.


title: Wayne Rooney

text: Jalkapalloväen tietoisuuteen Wayne Rooney nousi viimeistään vuoden 2004 jalkapallon EM-kilpailuissa, joissa hän viimeisteli neljä maalia ja oli yksi Englannin joukkueen tärkeimmistä pelaajista. Kisojen jälkeen hän siirtyi Evertonista Manchester Unitediin 27 miljoonan punnan (39,8 miljoonan euron) siirtosummalla.


title: Wayne Rooney

text: ManU:ssa Rooney debytoi 28. syyskuuta 2004 Mestarien liigan ottelussa Fenerbahçea vastaan. 6–2-voittoon päättyneessä ottelussa Rooney teki hattutempun. Kauden 2005–2006 alussa Rooneyn pelirooli oli hänelle hieman tuntemattomampi, ja melko huonon alkukauden jälkeen manageri Alex Ferguson siirsi nuoren hyökkääjän takaisin vahvimmalle paikalleen Ruud van Nistelrooyn taakse toiseksi hyökkääjäksi. Ensimmäisen ammattilaispalkintonsa hän voitti vuonna 2006, kun United voitti liigacupin. Loppuottelussa kaatui Wigan Athletic ja Unitedin 4–0-voittoon päättyneessä ottelussa kaksi maalia tehnyt Rooney valittiin ottelun parhaaksi pelaajaksi. 17. lokakuuta 2006 Rooney toimi ManU:n kapteenina Mestarien liigan ottelussa FC Kööpenhaminaa vastaan, ja hän oli luultavasti nuorin kapteenina toiminut pelaaja seuran historiassa. Kaudella 2005–2006 Rooney teki Valioliigassa 16 maalia ja antoi 14 maaliin johtanutta syöttöä. Kaikki kilpailut mukaan lukien hän teki 19 maalia.


title: Wayne Rooney

text: Kaudella 2006–2007 Rooney muodosti laituri Cristiano Ronaldon kanssa hyvän hyökkäysparin, ja kauden päätteeksi seura juhli liigamestaruutta. Rooney oli liigan neljänneksi paras maalintekijä 14 maalilla. Kaikki kilpailut mukaan lukien hänelle kertyi yhteensä 23 maalia.


title: Wayne Rooney

text: Kausi 2007–2008 lähti käyntiin Rooneyn kannalta ikävästi, kun avausottelussa Readingia vastaan Michael Duberry astui tahattomasti tähtihyökkääjän jalan päälle, ja seurauksena oli kahden kuukauden sairausloma. Rooney palasi odotettua nopeammin sairauslomaltaan ja intoutui hurjaan maalivireeseen. Hän teki ManU:ssa ja maajoukkueen yhdeksässä pelissä yhtä monta maalia. Lokakuussa hänet valittiin Valioliigan kuukauden pelaajaksi. Marraskuun alussa hyvässä vireessä ollut Rooney loukkasi nilkkansa harjoituksissa. Vamma piti hänet poissa kolmesta ManU-ottelusta ja tärkeästä EM-karsintaottelusta Kroatiaa vastaan. Pienen tauon jälkeen Rooney palasi pelaamaan 3. joulukuuta ottelussa Fulhamia vastaan. Hän oli mukana avauskokoonpanossa ja pelasi 70 minuuttia.


title: Wayne Rooney

text: Rooney pelasi kauden aikana 27 liigaottelua ja teki 12 maalia. Kaikki kilpailut mukaan lukien otteluita kertyi 42 ja maaleja 18. Rooney oli kauden aikana yksi joukkueen tärkeimmistä pelaajista, vaikka maaleja ei kertynyt kuin liukuhihnalta. Rooneyn ollessa kentällä ei ManU hävinnyt oikeastaan koskaan, ja monen mielestä Cristiano Ronaldon huikeat 42 maalia kaudessa eivät olisi olleet mahdollisia ilman Rooneyn panosta kentällä. ManU voitti Valioliigan mestaruuden kahden pisteen erolla Chelseaan, ja Mestarien liigan finaalissakin joukkue oli Chelseaa vahvempi voittaen seurajalkapalloilun arvostetuimman pokaalin.


title: Wayne Rooney

text: Kaudella 2008–2009 pelatussa Blackburn–United-ottelussa Rooneysta tuli Valioliigan historian kaikkien aikojen nuorin pelaaja, joka on ylittänyt 200 liigaottelun rajapyykin. Itse ottelussakin ennätysmies oli vedossa tehden maalin ja syöttäen toisen ManU:n 2–0-voitossa. Rooney kuului koko kauden ajan ManU:n parhaimpiin pelaajiin ja Ferguson peluutti häntä varsinkin loppukaudesta useasti myös vasemmalla laidalla. Kauden päätteeksi Rooney pääsi juhlimaan jo kolmatta liigamestaruuttaan, kun ManU voitti liigan 4 pisteen erolla Liverpooliin. Kauden saldoksi Rooneylle kertyi 20 tehtyä maalia, joista 12 valioliigassa.


title: Wayne Rooney

text: Kauteen 2009–2010 ManU lähti uusin kuvioin, koska joukkueen paras maalintekijä Cristiano Ronaldo siirtyi maailmanennätyssummalla Real Madridiin. Tämä tiesi sitä, että Rooneyn täytyi ottaa jälleen suurempi vastuu maalinteosta. Alkukausi lähtikin mahtavasti liikkeelle, kun Rooneylla oli viiden ottelun jälkeen viisi maalia tilillään. 28. marraskuuta 2009 Rooney teki liigaottelussa Portsmouthia ensimmäisen hattutemppunsa kolmeen vuoteen, kun United voitti 4–1. Koko kauden ajan hyvin maaleja latonut englantilainen valittiin tammikuussa kuukauden pelaajaksi. Kuun yksi parhaista peleistä Rooneylle oli 23. tammikuuta 2010 pelattu ottelu Hull Citya vastaan, jossa hän teki neljä maalia. Neljän maalin ilta oli hänen ammattilaisuransa ensimmäinen. 25. huhtikuuta 2010 Rooney valittiin ammattilaisjalkapalloilijoiden liiton äänestyksessä Englannissa. Valinta oli ensimmäinen Rooneylle aikuisten tasolla. Rooney teki kaudella 2009–2010 Valioliigassa 26 maalia 32 ottelussa ja sijoittui maalipörssissä toiseksi Chelsean Didier Drogban jälkeen. Hänet on kaksi kertaa aikaisemmin valittu parhaaksi alle 23-vuotiaaksi jalkapalloilijaksi.


title: Wayne Rooney

text: Kaudella 2010–2011 Rooney joutui polvivamman takia jättämään väliin monta ottelua kauden alusta alkaen. Hänen välinsä Alex Fergusonin kanssa tulehtuivat kauden aikana niin, että Rooney ilmaisi Fergusonille halunsa lähteä Unitedista.


title: Wayne Rooney

text: Helmikuussa 2011 Wayne Rooney ratkaisi paikalliskamppailun Manchester Cityä vastaan saksipotkumaalilla, jota hän itse piti parhaana koskaan tekemänään. Maali valittiin Valioliigan historian hienoimmaksi maaliksi.


title: Wayne Rooney

text: Kaudella 2011–2012 Rooney teki oman henkilökohtaisen ennätyksensä tekemällä valioliigassa 27 maalia.


title: Wayne Rooney

text: 21. tammikuuta 2017 Rooney teki 250:nnen maalinsa Manchester Unitedin paidassa ja nousi ManU:n kaikkien aikojen maalintekijätilaston kärkeen ohittaen Bobby Charltonin.


title: Wayne Rooney

text: Rooney siirtyi ilmaissiirrolla 9. heinäkuuta 2017 takaisin Evertoniin pelattuaan 13 vuotta Manchester Unitedissa. Hän solmi kahden vuoden sopimuksen. 21. elokuuta 2017 Rooney teki 200:nnen Valioliigamaalinsa vierasottelussa Manchester Cityä vastaan, joka päättyi 1–1.


title: Wayne Rooney

text: Heinäkuussa 2018 ilmoitettiin Rooneyn liittyneen yhdysvaltalaisen Major League Soccerin D.C. Unitediin.


title: Wayne Rooney

text: Englannin maajoukkueessa Rooney pelasi 120 ottelua ja teki 53 maalia. Hänen viimeiseksi maaottelukseen jäi ystävyysottelu Yhdysvaltoja vastaan 15. marraskuuta 2018 Lontoon Wembleyllä. Englanti voitti ottelun maalein 3–0. Syyskuussa 2015 Rooney teki 50:nnen maajoukkuemaalinsa ja nousi Bobby Charltonin ohi Englannin maajoukkueen maalintekijätilaston kärkeen.


title: Wayne Rooney

text: Rooney on edustanut Englantia vuoden 2006, 2010 ja 2014 MM-kisoissa ja vuosien 2004, 2012 EM-kisoissa ja 2016 EM-kisoissa. Ennen Saksan 2006 MM-kisoja Rooneyn osallistumista kisoihin pidettiin erittäin epätodennäköisenä loukkaantumisen takia. Loukkaantumisesta toipumista seurattiin englantilaismedioissa päivittäin ja jopa pieneksi ihmeeksi Rooney pelasi MM-kisoissa. Vamman takia pelit eivät kuitenkaan sujuneet odotetusti, ja Englanti hävisi puolivälierissä rangaistuslaukauksissa Portugalille.


title: Wayne Rooney

text: Vuoden 2012 EM-kisojen karsintaottelussa Montenegroa vastaan Rooney potkaisi montenegrolaispelaajaa ja sai aluksi kolmen ottelun pelikiellon, mutta hän kuitenkin valitti asiasta ja sai lievennettyä pelikiellon kahteen otteluun. Pelikiellon vuoksi Rooney seurasi katsomosta Englannin kaksi ensimmäistä peliä EM-kisojen lopputurnauksessa ja alkulohkon päätösottelussa kisaisäntä Ukrainaa vastaan otti paikkansa avauskokoonpanosta. Rooney teki ottelun ainoan maalin toisen jakson alussa. Hän oli avauksessa myös puolivälieräottelussa Italiaa vastaan, joka eteni aina rangaistuspotkukilpailuun asti. Rooney oli Englannin toinen laukoja ja onnistui maalinteossa, mutta Englannin kaksi seuraavaa laukojaa epäonnistuivat ja englantilaisten kisat päättyivät.


title: Wayne Rooney

text: Rooney on naimisissa Coleen Rooneyn (o.s. McLoughlin) kanssa. Pari tapasi toisensa jo 13-vuotiaana. Heillä on neljä poikaa.


title: Wayne Rooney

text: Maaliskuussa 2006 Rooney allekirjoitti viiden miljoonan punnan arvoisen sopimuksen, joka velvoittaa hänet kirjoittamaan 12 vuoden aikana viisi kirjaa.


title: Wayne Rooney

text: Wayne Rooneyn pikkuveli John Rooney Edustaa Yhdysvaltojen MLS-liigassa pelaavaa New York Red Bullsia. Myös Waynen serkku Thomas Rooney on puoliammattilaisena jalkapalloilijana Vauxhall Motors FC:ssä, joka pelaa pohjoisessa Konferenssissa Englannin kuudenneksi ylimmällä sarjatasolla.


title: Wayne Rooney

text: Vuodesta 2004 lähtien Manchester Unitedissa


title: Wayne Rooney

text: "Päivitetty 24. toukokuuta 2017"


title: Patrick Kluivert

text: Patrick Stephan Kluivert (s. 1. heinäkuuta 1976 Amsterdam) on alankomaalainen entinen jalkapalloilija. Hän on toiminut elokuusta 2018 alkaen Kamerunin jalkapallomaajoukkueen apuvalmentajana.


title: Patrick Kluivert

text: Hyökkääjänä pelannut Kluivert oli vain 18-vuotias voittaessaan Mestarien liigan kasvattajaseuransa Ajaxin paidassa vuonna 1995. Kluivert teki loppuottelun ainoan maalin Ajaxin voittaessa Wienin Ernst-Happel-stadionilla pelatussa ottelussa AC Milanin.


title: Patrick Kluivert

text: Parin vuoden kuluttua hän siirtyi valtavien odotusten kera Italiaan Milanin riveihin, mutta kausi sujui heikosti. Milanista Kluivert jatkoi Barcelonaan, jossa vietetyt kuusi vuotta nostivat hänet maailman parhaiden hyökkääjien kastiin. Vuonna 2004 Kluivertin aika "Barçassa" oli kuitenkin ohi, ja mies siirtyi Englantiin Newcastle Unitedin joukkueeseen. Newcastlen aika jäi kuitenkin vain kauden mittaiseksi. Newcastlesta hän siirtyi Valenciaan, mutta vuonna 2006 Valencia päätti purkaa Kluivertin sopimuksen. Tämän jälkeen hän palasi kotimaahansa PSV:hen, jonka riveissä hän juhli Alankomaiden pääsarjamestaruutta. PSV-vuoden jälkeen Kluivert siirtyi hieman yllättäenkin pelaamaan Ranskan pääsarjaan Lillen joukkueeseen. Kluivert kärsi uransa viimeisten vuosien aikana lukuisista loukkaantumisista. Kluivertin pelaajaura päättyi Lillessä pelatun kauden jälkeen kesällä 2008.


title: Patrick Kluivert

text: Alankomaiden maajoukkueessa Kluivert teki 40 maalia. Vuoden 1996 EM-kilpailut jäivät suurimmalta osin loukkaantumisen takia väliin. Vuoden 1998 MM-kilpailuissa hänet ajettiin Belgiaa vastaan ulos kentältä, mutta hän teki puolivälierässä Argentiinaa vastaan maalin ja esitti muissakin otteluissa hyviä otteita. Vuoden 2000 EM-kilpailuissa Kluivert teki Jugoslaviaa vastaan kolme maalia puolivälierässä. Yhteensä hän teki kisoissa viisi maalia jakaen siten kilpailujen maalikuninkuuden tuolloisen Jugoslavian Savo Miloševićin kanssa. Vuonna 2004 Kluivert oli Alankomaiden mukana EM-kisoissa, mutta vastuuta ei edellisten kisojen maalikuninkaalle enää tullut. Tuolloin päättyi myös Kluivertin pitkä maajoukkueura.


title: Patrick Kluivert

text: Vuosina 2008–2010 Kluivert toimi AZ Alkmaarissa valmennustehtävissä.


title: Patrick Kluivert

text: Tämän jälkeen Kluivertin toimi valmennustehtävissä Brisbane Roarissa, NEC:ssä, Jong FC Twentessä sekä vuosina 2012-14 Alankomaiden maajoukkueessa Louis van Gaalin apuvalmentajana. Alankomaiden joukkue voitti kesän 2014 MM-kisoissa pronssia.


title: Patrick Kluivert

text: Vuonna 2015 Kluivert aloitti Curacaon maajoukkueen päävalmentaja. Kluivertin äiti on kotoisin Curacaon saarelta.


title: Patrick Kluivert

text: Heinäkuussa 2016 Paris Saint-Germain palkkasi hänet urheilujohtajakseen.


title: Patrick Kluivert

text: Patrick Kluivert on naimisissa Rosanna-vaimonsa kanssa. Heillä on yhteinen 2007 syntynyt poika Shane Patrick. Patrickilla on edellisestä avioliitostaan kolme poikaa Quincy, Justin ja Ruben. Justin Kluivert pelaa Ajaxin edustusjoukkueessa.


title: Andoni Zubizarreta

text: Andoni ”Zubi” Zubizarreta Urreta (s. 23. lokakuuta 1961 Vitoria-Gasteiz, Álavan maakunta, Espanja) on espanjalainen jalkapallomaalivahti, jonka pelaajaura ajoittui 1980- ja 1990-luvuille.


title: Andoni Zubizarreta

text: Baskisukuisen Zubizarretan ensimmäinen ammattilaisseura oli synnyinkuntansa Alavés, mutta huipulle hän nousi bilbaolaisessa Athleticissa, jossa hän debytoi Espanjan korkeimmalla sarjatasolla Primera Divisiónissa kaudella 1981–1982. Viiden kauden jälkeen hän siirtyi Barcelonaan, jota hän edusti kahdeksan kauden ajan. Zubizarreta saavutti sekä Athleticissa että Barcelonassa useita Espanjan liiga- ja cup-mestaruuksia, ja Barcelonassa lisäksi Euroopan cupin ja Cup-voittajien cupin. Uransa viimeiset neljä kautta hän edusti Valenciaa. 622 ottelullaan hän on eniten Primera Divisiónissa otteluita pelannut pelaaja.


title: Andoni Zubizarreta

text: Espanjan maajoukkueessa Zubizarreta debytoi 23. tammikuuta 1985 Suomea vastaan. Hän kuului joukkueeseen vuosien 1986, 1990, 1994 ja 1998 MM-kilpailuissa sekä vuosien 1984, 1988 ja 1996 EM-kilpailuissa. Zubizarreta pelasi 126 maaottelua, joissa hän päästi selkänsä taakse 100 maalia. Hän oli eniten maaotteluita pelannut espanjalaispelaaja, kunnes Iker Casillas ohitti hänet marraskuussa 2011.


title: Andoni Zubizarreta

text: Pelaajauransa jälkeen Zubizarreta on toiminut Athleticin (2001–2004) ja Barcelonan jalkapallojohtajana (2010-2015) sekä "El Paísin" ja TVE:n asiantuntijana.


title: Marcel Desailly

text: Marcel Desailly (s. 7. syyskuuta 1968 Accra, Ghana) on ranskalainen jalkapalloilija. Hän oli pelipaikaltaan puolustaja (keskuspuolustaja)


title: Marcel Desailly

text: Desailly muutti perheensä kanssa Ranskaan 4-vuotiaana. Ensimmäiset jalkapallo-ottelunsa hän pelasi Nantes'in riveissä. Myöhemmin kiinnostusta osoitti eräs maan kärkijoukkueista, Olympique de Marseille. Marseillessa Desailly saavuttikin Mestarien liigan voiton vuonna 1993. Sitten tie vei Italian AC Milanin kautta Englantiin Chelsean riveihin. Siellä pelattujen kausien jälkeen hän siirtyi 2004 Qatariin ja pelasi siellä Qatar Sports Clubin ja Al-Gharafan riveissä. Desailly ilmoitti keväällä 2006 lopettaneensa uransa oltuaan puoli vuotta vailla joukkuetta.


title: Marcel Desailly

text: Maajoukkueessa Desailly debytoi 22. elokuuta 1993 Ruotsia vastaan. Hän voitti maailmanmestaruuden vuonna 1998, vaikkakin joutui ulosajetuksi loppuottelussa, sekä Euroopan-mestaruuden vuonna 2000. Desailly pelasi Ranskan maajoukkueessa 116 ottelua ja teki niissä kolme maalia.


title: Bulgarian kieli

text: Bulgaria on indoeurooppalaiseen kielikuntaan kuuluva slaavilainen kieli. Bulgaria on virallinen kieli Bulgariassa. Sitä puhuu äidinkielenään yhteensä noin yhdeksän miljoonaa ihmistä. Lisäksi varsinkin monet bulgarialaiset pitävät sille lähisukuista makedonian kieltä bulgarian murteena. Bulgariaa kirjoitetaan kyrillisillä kirjaimilla ja sen aakkosissa on kolmekymmentä kirjainta.


title: Bulgarian kieli

text: Bulgaria kuuluu eteläslaavilaisten kielten jatkumoon, ja siirtymä kroatia/serbian (serbokroatia), makedonian ja bulgarian välillä on vähittäinen ja keskinäinen ymmärrettävyys suurta.


title: Bulgarian kieli

text: Bulgarian kielen kehitys alkaa 800-luvulta, slaavien vaellettua Tonavan yli 500-luvulta ja asetuttua Balkanille, ja se jaetaan muinais-, keski- ja moderniin bulgariaan. Muinaisbulgarian aikana 800-luvulta 1000-luvulle slaavit ottivat käyttöön kyrilliset kirjaimet. Lähetyssaarnaajat Kyrillos ja Metodios käyttivät näitä kirjaimia slaavilaisheimojen kielen kirjoittamiseen, mistä syntyi muinaiskirkkoslaavi, joka jäi ortodoksisen kirkon liturgiseksi kieleksi. Keskibulgarian aikaa 1100-luvulta lähtien häiritsi vakavasti vuoden 1396 turkkilaisten valloitus, ja modernin bulgarian kirjakieli kehittyi kansankielen pohjalta vasta 1800-luvulla, Bulgarian itsenäistyttyä 1878. 1500-luvulta lähtöisin oleva nykykieli sai runsaasti vaikutteita turkista ja kreikasta, sekä myöhemmin venäjästä, ranskasta ja saksasta.


title: Bulgarian kieli

text: Itsenäisyyden alkuaikoina koillis-Bulgarian murteista tuli "de facto" kirjakieli, koska monet itsenäisyystaistelijat olivat tältä seudulta kotoisin, ja maan pääkaupunkina oli aluksi Tărnovo, ennen sen siirtoa Sofiaan.


title: Bulgarian kieli

text: Vanhassa bulgarian kirjaimistossa käytettiin aiemmin 44 kirjainta, jotka vastasivat 44 äännettä. 1800-luvulle tullessa osa äänteistä oli jäänyt käytöstä ja aakkosien lukumäärää vähennettiin Marin Drinovin uudistuksessa 1870-luvulla 32:een. Tämä aakkosto oli käytössä vuoden 1945 oikeinkirjoitusuudistukseen saakka, jolloin Ѣ/ѣ ja Ѫ/ѫ poistettiin käytöstä, jonka jälkeen käytössä on 30 kirjainta. Liudentaa konsonantin ennen "o":ta.


title: Bulgarian kieli

text: Bulgarian kielen substantiiveilla on kolme sukua, maskuliini, feminiini ja neutri.


title: Bulgarian kieli

text: Muista slaavilaisista kielistä poiketen bulgariassa ei ole sijataivutusta. Sen sijaan nomineilla on määräinen muoto, joka ilmaistaan sanan loppuun liitettävällä päätteellä, samoin kuin esimerkiksi romaniassa ja ruotsin kielessä: човек, ”henkilö”; määräinen muoto: човекът (tietty henkilö). Toisin kuin esim. ruotsissa, määräinen artikkeli lisätään vain yhteen lauseen nominiin, substantiiviin tai adjektiiviin. Artikkeleita ei ole.


title: Bulgarian kieli

text: Maskuliinisilla sanoilla on yksikössä erillinen määräinen objektimuoto, joka ilmaisee akkusatiivia (josta käytetään nimeä "epätäydellinen artikkeli", ) Kielihistoriallisesti se on muodostunut genetiivistä ja sitä käytetään myös prepositioiden kanssa: стол, ”tuoli”, столът, tietty tuoli, под стола, ”tuolin alla”.


title: Bulgarian kieli

text: Maskuliinisilla sanoilla on monikon lisäksi erityinen laskentamuoto, jota käytetään numeroiden ja joidenkin joukkoa ilmaisevien sanojen kanssa: два стола, ”kaksi tuolia”, няколко стола, ”muutama tuoli”, sen sijaan ilmaisussa много столове, ”monta tuolia” käytetään monikkoa. Laskentamuoto on muodostunut kielihistoriallisesti duaalista, mutta nykyisin se on suurimmalla osalla sanoista samanlainen kuin objektimuoto (poikkeuksia muun muassa -зъм-päätteiset ”ismi”-sanat).


title: Bulgarian kieli

text: Lisäksi sanoilla on vokatiivi henkilöä puhuteltaessa. Vokatiivin käyttöä tosin pidetään nykyisin epäkohteliaana tai töykeänä, ja ulkomaisten nimien kohdalla humoristisena.


title: Bulgarian kieli

text: Bulgarian verbeillä ei ole infinitiivimuotoa. Sanakirjamuotona on preesensin yksikön 1. persoona. Aikamuodoista aoristi ja imperfekti ovat jäljellä, kun ne muista slaavilaisista kielistä ovat hävinneet.


title: Bulgarian kieli

text: Adjektiivilla monikossa ei erotella eri sukuja, vaan käytetään yhtä monikkomuotoa, samoin kuin venäjässä, mutta toisin kuin naapurikieli serbokroatiassa. Sen sijaan adjektiivilla on kaikissa suvuissa epämääräinen ja määräinen muoto, ja maskuliinissa lisäksi subjekti/objekti- ja vokatiivimuodot.


title: Douglas X-3 Stiletto

text: Douglas X-3 Stiletto oli Douglas Aircraft Companyn Yhdysvaltain ilmavoimille valmistama koekone. Sillä tutkittiin jatkuvaa yliääninopeudella lentämistä ja sen piti pystyä lentämään Mach 2 -nopeudella pitkiä aikoja. Tämän takia se oli ensimmäisiä lentokoneita, jonka rakenteen materiaali oli titaani. Koneen moottorin tehottomuuden vuoksi se ei kuitenkaan pystynyt ylittämään äänennopeutta kuin syöksyssä.


title: Douglas X-3 Stiletto

text: Kahden koneen suunnittelu ja valmistus hyväksyttiin 30. kesäkuuta 1949. Ensimmäisen koneen koelennot alkoivat Edwards Air Force Basessa 11. syyskuuta 1952, toista konetta ei koskaan rakennettu.


title: Douglas X-3 Stiletto

text: Ensimmäisen X-3 lennon teki 15. lokakuuta 1952 Douglasin koelentäjä Bill Bridgeman. Hän teki yhteensä 26 koelentoa. X-3:n suurin nopeus saavutettiin 28. heinäkuuta 1953 - se oli vain Mach 1,208 30 asteen syöksyssä.


title: Douglas X-3 Stiletto

text: Joulukuussa 1953 X-3 luovutettiin Yhdysvaltain ilmavoimille. Everstiluutnantti Frank Everest ja majuri Chuck Yeager tekivät kumpikin kolme koelentoa. Lennot laskettiin NACA:n lennoiksi. NACA:n koelentäjä Joseph A. Walker lensi konetta 1954 lähinnä testatakseen sen vakautta, mm. "roll-coupling"-ilmiön selvittämiseksi. Koneella 49-2892 tehtiin kaikkiaan 51 lentoa.


title: Ukrainan kieli

text:
Ukrainan kieli eli ukraina () on indoeurooppalaiseen kielikuntaan kuuluva slaavilainen kieli ja muodostaa yhdessä ruteenin, valkovenäjän ja venäjän kanssa itäslaavilaisten kielten ryhmän. Sitä puhuu noin kaksi kolmasosaa Ukrainan vajaasta 49 miljoonasta asukkaasta sekä ukrainalaiset yhteisöt Itä-Euroopassa, Keski-Aasiassa sekä Pohjois-Amerikassa.
Ukrainan kielen varhaisen historian tutkimusta haittasi pitkään itsenäisen Ukrainan valtion puuttuminen ja näkökulma oli vahvasti ulkomaisten tutkijoiden käsitysten värittämä. Erillisen ukrainan kielen olemassaoloa ei sata vuotta sitten edes yleisesti tunnustettu. Esimerkiksi vuoden 1911 "Encyclopædia Britannicassa" siihen viitattiin nimellä "venäjän kielen vähävenäläinen murre" ("Little Russian dialect of the Russian language"). Käsitykset siitä, milloin voidaan katsoa erillisen ukrainan kielen olleen olemassa, vaihtelevat. Neuvostotutkijat usein näkivät eriytymisen tapahtuneen vasta 14. ja 16.vuosisatojen välillä kun taas jotkut ukrainalaiset tutkijat asettavat sen aikaisemmaksi, aina 1100-luvulle asti. 1500-luvulla kun Rutenia (Ukraina ja Valko-Venäjä) liitettiin Puola-Liettuaan, ukraina ja valkovenäjä olivat jo kehittyneet selvästi omiksi kielikseen.


title: Ukrainan kieli

text: Ukrainan alueella on oleillut slaaviheimoja 6.vuosisadalta asti. Nykyisen Ukrainan läntisimmät osat ovat slaavien 'alkukodiksi' katsotun alueen eteläpuolella. Seuraavalla vuosisadalla slaaviheimojen vaellukset jakoivat kantaslaavin kolmeen haaraan "itä-", "etelä-" ja "länsislaavilaisiin kieliin".


title: Ukrainan kieli

text: Kasaarien aikakaudella liikkui pohjoisesta slaavilaisia heimoja useassa aallossa Ukrainan alueelle, johon oli aikaisemmin asettunut "turkkilaisia", "iranilaisia" ja "suomalais-ugrilaisia" heimoja. Varjagien hallitsijan Olegin valtasi Kiovan ja perusti Kiovan suuriruhtinaskunnan. Jotkut tutkijat sijoittavat jo näihin aikoihin erillisen ukrainan kielen aikaisen vaiheen, toiset puhuvat "varhaisitäslaavista". Venäläiset akateemikot taas kutsuvat näiden aikojen kieltä "vanhaksi venäjäksi", täten linkittäen suuriruhtinaskunnan tietoisesti nykyiseen Venäjän valtioon. Kolmas näkemys esittää, että suuriruhtinaskunnassa kielellistä yhtenäisyyttä ei ollut vaan heimojen kesken selkeitä eroja.


title: Ukrainan kieli

text: Suuriruhtinaskunnan ajan kielitilanteesta ei ole täydellistä yhteisymmärrystä. Kirjallisuuden kielenä toimi vanha kirkkoslaavi kun taas suurin osa lakidokumenteista on kirjoitettu itäslaavilaisella, ilmeisesti Kiovan murteeseen perustuvalla kielellä. Kuitenkin monista kirjallisista dokumenteista voi nähdä venäjän ja ukrainan kielten lähteneen eri teilleen jo tällöin. Tähän vaikutti mm. kirkkoslaavin leviäminen valtion pohjoisiin osiin samalla kun Puolan kieli levisi ja vaikutti nykyisen Ukrainan valtion alueella.


title: Ukrainan kieli

text: Ukrainan kielessä on kuusi vokaalia (а, е, и, і, о, у) ja yksi puolivokaali (й), jonka esiintyminen yhdessä jonkun edellä mainitun vokaalin kanssa ilmaistaan yhdellä merkillä: я (ja), є (je), ї (ji) tai ю (ju). Yhdistelmät "jo" (йо) ja "jy" (йи) kirjoitetaan kahdella kirjaimella. Useimmilla konsonanteilla on kolme muotoa: Kova, pehmeä eli palatalisoitunut ja pitkä, esimerkkinä l, lj ja ll. Kirjoituksessa vokaalit voivat muuttaa edeltävän konsonantin kovaksi/pehmeäksi tai päinvastoin. Erityistapauksissa, esimerkiksi sanojen lopuissa, merkki ь ilmaisee sananloppuisen konsonantin pehmeyden. Heittomerkillä ilmaistaan konsonantin kovuutta yhteyksissä, missä normaalisti vokaali muuttaisi em. konsonantin pehmeäksi. Pitkät konsonanttiäänteet merkitään yksinkertaisesti kahdella kirjaimella, esim. кохання (rakkaus), гілля (oksat) tai тінню (varjo). Äänteille dz ja dž ei ole omaa kirjainta aakkostossa. Ne esitetään kahdella kirjaimella (дз ja дж), vaikka ovatkin yksittäisiä äänteitä.


title: Ukrainan kieli

text: Ukrainan kieli käyttää omaa versiotaan kyrillisestä kirjaimistosta, kuten monet muutkin slaavilaiset kielet.


title: Ukrainan kieli

text: Ukrainan kielessä substantiivit, pronominit ja numeraalit taipuvat seitsemässä sijamuodossa. Verbit taipuvat kolmessa aikamuodossa ja kahdessa aspektissa.


title: Ukrainan kieli

text: elämä = життя (žyttja), rakkaus = любов (ljubov), кохання (koh’annja), omena = яблуко (jabluko), oopperatalo = оперний театр (opernyi teatr), tyttö = дівчинa (divtšyna)


title: Johannesburg

text: Johannesburg (isiZulu: iGoli, "kultapaikka"; isiXhosa: iRhawutini) on asukasluvultaan Etelä-Afrikan suurin kaupunki ja koko Saharan eteläpuolisen Afrikan toiseksi suurin kaupunki. Sen väkiluku kasvaa nopeasti ja oli 4,4 miljoonaa vuonna 2011. Esikaupungit mukaan lukien asukkaita on ainakin 8 miljoonaa.


title: Johannesburg

text: Johannesburg on Etelä-Afrikan vauraimman alueen, Gautengin provinssin, pääkaupunki. Kaupungissa sijaitsee Etelä-Afrikan perustuslakituomioistuin. Kaupunki on perustettu vuonna 1886, ja se on yksi maailman nuorimmista suurkaupungeista. Johannesburg on myös sikäli poikkeuksellinen suurkaupunki, ettei se sijaitse rannikolla tai suuren joen varrella. Kaupunki syntyi ja kasvoi hyvin nopeasti alueelta löytyneen kultaesiintymän vuoksi. Johannesburgin nimen alkuperästä ei ole varmuutta.


title: Johannesburg

text: Kaupunki on maan taloudellinen keskus. Johannesburgissa sijaitsee Afrikan suurin pörssi, ja siellä käydään merkittävää kulta- ja timanttikauppaa, sillä kaupungin lähellä sijaitsee merkittäviä kaivoksia.


title: Johannesburg

text: Johannesburgissa on tyypillinen kesäsateiden ilmasto, jossa sateisin aika on kesällä ja talvella on kuivaa ja suorastaan kylmää. Tammikuu on sateisin ja lämpimin kuukausi. Kuivinta ja kylmintä on kesä-heinäkuussa.


title: Serbian kieli

text: Serbian kieli (serb. Српски језик, "Srpski jezik") eli serbia (serb. Српски, "Srpski") on eteläslaavilaisten kielten läntiseen haaraan kuuluvan serbokroaatin kielen Serbiassa käytettävä standardisoitu muoto. Saman kielen muita standardeja ovat kroatian kieli, bosnian kieli ja montenegron kieli. Kaikki nämä muodot perustuvat läntisen eteläslaavin štokaaviseen murteeseen, joka jakautuu ekaavin, jekaavin ja ikaavin äänneryhmiin.


title: Serbian kieli

text: Serbiassa käytetään sekä latinalaisia että kyrillisiä kirjaimia.


title: Serbian kieli

text: Balkanin läntinen eteläslaavi jaetaan kolmeen päämurteeseen: štokaavi, kajkaavi ja čakaavi. Näistä štokaavi, nimenomaisesti sen itähertsegovinalainen muoto, valittiin Wienin kirjallisuussopimuksessa 1850 kroaatin ja serbian yhteisen kirjakielen pohjaksi.


title: Serbian kieli

text: Štokaavissa on lisäksi kolme erillistä lausuntatapaa (izgovor), jotka johtuvat muinaisslaavilaisen jat-kirjaimella merkityn äänteen muuttumisesta. Ekaavissa (ekavica) jat on muuntunut e-äänteeksi ja (i)jekaavissa (ijekavica) (i)je-äänteeksi, mistä näiden nimitykset myöskin tulevat. Erot eivät estä keskinäistä ymmärtämistä, vaan ovat lähinnä verrattavissa esimerkiksi suomen murteinen eroihin tyyliin "ilman" ja "iliman" (pohjalaisittain). Kolmas lausuntapa ikaavi (ikavica) esiintyy lähinnä Kroatiassa.


title: Serbian kieli

text: Serbian kirjakieli eli Belgradin standardi on ekaavista, mutta esimerkiksi Etelä-Serbian ja Bosnian serbit puhuvat jekaavia. Muuten serbokroaatin eli keskisen eteläslaavin muut muodot (kroatia, bosnia, montenegro) ovat jekaavisia. Aiemmin montenegrossa puhuttua keskistä eteläslaavia on pidetty jekaavisena (tai ijekaavisena) serbiana, mutta itsenäistymisen myötä (2006) on alettu käyttää nimitystä montenegron kieli, jolle kehitetään omaa standardia. Vuoden 2013 Montenegron sisäisessä selvityksessä noin 40 prosenttia montenegrolaisista katsoi puhuvansa serbiaa.